Dakwaan Ikan Singgang Sembuhkan COVID-19, Ini Penjelasan Sebenar Pensyarah UMT

Semalam tular beberapa pendapat dalam kalangan netizen yang membincangkan bagaimana juadah ikan singgang boleh menjadi penawar kepada wabak Covid-19 yang melanda dunia sekarang.

Perbincangan itu dipercayai berpunca daripada salah faham mereka yang mendengar kenyataan salah seorang pensyarah dari Universiti Malaysia Terengganu sebelum ini.

Menurut Harian Metro, kenyataan itu dipercayai dibuat oleh pensyarah Fakulti Perikanan dan Sains Makanan Universiti Malaysia Terengganu (UMT) Dr Azizah Mahmood.

Ikan singgang #yantykitchen #ikansinggang #sayamasak #masakmasak #cookwithlove #cookingismypassion #foodporn #foodpornmalaysia #foodpornasia #foodgasm #foodie #instafood #instafoodporn #instacook #instafoodgram #masakapahariini #jommakan #homecooking #homecook #homecooked

A post shared by  Yantykitchen (@yantykitchen) on Dec 16, 2019 at 4:15am PST

Tidak mahu salah faham tersebut terus berlanjutan, beliau kemudiannya tampil memberikan penjelasan sebenar mengenai kenyataan awal yang dikeluarkannya.

“UMT tidak pernah menjalankan apa-apa kajian berkaitan ikan singgang serta Covid-19 itu, dan tidak mengesahkan menu itu mujarab untuk merawat penyakit berkenaan.

“Bagaimanapun, berdasarkan banyak kajian yang dijalankan ke atas bahan-bahan yang ada dalam menu tradisional itu, ia berkemungkinan berpotensi untuk merawat,” jelasnya.

Walaupun bahan-bahan yang terdapat dalam juadah masyarakat Melayu itu seperti lengkuas, kunyit, halia dan bawang putih berpotensi untuk merawat, namun dia tidak dapat mengesahkan sama ada ikang singgang mujarab untuk Covid-19.

“Bukan senang sebenarnya untuk mengesahkan menu ikan singgang itu mujarab kerana hanya melalui kajian tertentu sahaja dapat mengesahkannya.

“Oleh itu saya harap orang ramai jangan keliru dengan kenyataan saya itu kerana ujian klinikal tidak pernah dijalankan ke atas menu ikan singgang dan Covid-19,” katanya seperti dilaporkan Harian Metro.

Tambahnya lagi, kajian yang dilakukan banyak pihak sebelum ini membuktikan bahan-bahan yang digunakan untuk memasak ikan singgang boleh memusnahkan mikrob, namun mengingatkan ujian klinikal tidak pernah dijalankan ke atas menu ikan singgang dan Covid-19.

Tahukah anda, sehingga kini hampir lebih 50,000 pesakit sudah berjaya sembuh daripada Covid-19. Klik pautan di bawah untuk membaca dengan lebih lanjut.

Dalam Pada Ketakutan Pakar, Lebih 50,000 Pesakit COVID-19 Berjaya Dipulihkan

Saintis Dapati Wabak Coronavirus Telah Bermutasi Menjadi Lebih Agresif


Dakwaan Matahari Akan Terbit Dari Sebelah Barat Adalah Palsu, Lapor NASA

Sebuah hantaran Facebook telah dikongsi ribuan orang bersama-sama dengan kenyataan bahawa NASA mengumumkan bahawa kemungkinan matahari akan terbit dari bahagian barat dan ia adalah tanda bahawa hari kiamat semakin hampir.

Hantaran yang beredar di Facebook dan ditulis dalam bahasa Thailand itu telah dikongsi ramai orang sejak Januari lalu dan NASA dalam satu kenyataan rasmi mengatakan bahawa dakwaan tersebut sebagai palsu dan tidak benar.

Di dalam muat naik terbabit yang dikepilkan sekali bersama gambar dengan kapsyen, “NASA mengesahkan kemungkinan matahari terbit dari barat. Bumi berputar ke arah yang bertentangan sehingga menyebabkan matahari terbit dari sebelah barat,” katanya yang ditulis di dalam bahasa Thai.

“Para penyelidik percaya bahawa kita bergerak menuju ke arah berlawanan dari medan magnet yang akan membawa kita ke hari akhir untuk umat manusia dan menghampiri kiamat.”

Sebenarnya dakwaan ini bukan pertama kali hadir. Sebelum ia hadir dalam versi bahasa Thailand, dakwaan serupa juga pernah di buat dalam bahasa Inggeris pada tahun 2020 dan pada tahun 2010. Lebih parah lagi, perkongsian itu sebenarnya sudah menjadi semacam budaya di Facebook.

NASA dalam satu kenyataan menafikan dakwaan tersebut. Ketika dihubungi oleh AFP, NASA menyatakan bahawa dakwaan mengenai matahari akan terbit dari barat adalah “palsu”.

“Baik NASA atau organisasi saintifik lain tidak mampu untuk meramalkan matahari akan terbit di barat,” kata Bettina Inclán, seorang Pentadbir Bersekutu untuk Komunikasi NASA.

Dia menjelaskan bahawa fenomena pembalikan tiang magnet adalah sebenarnya telah sering berlaku pada zaman dahulu. Namun, anggapan bahawa pembalikan akan menyebabkan Bumi berputar ke arah yang berlawanan sehingga matahari terbit di barat adalah salah.

Bettina turut menjelaskan bahawa NASA dan organisasi saintifik lain sering menjadi sasaran dakwaan teori sains yang palsu. Menurutnya, isu matahari terbit dari barat sama dengan isu kiamat yang sering beredar di kalangan masyarakat.

Untuk rekod, NASA pernah menerbitkan artikel pada 1 Disember 2011 yang menjelaskan fenomena pembalikan medan magnet Bumi bagi menjelaskan bahawa fenomena ini sering berlaku sejak ribuan tahun dahulu.

NASA kongsi imeh perbezaan kawasan hutan di antara Sarawak dan Brunei. Klik pautan di bawah untuk membaca.

NASA Kongsi Imej Perbezaan Kawasan Hutan Di Antara Sarawak Dan Brunei

NASA Kaji Asteroid Gergasi Yang Bernilai RM41,563,418,211,000,000,000

NASA Dedah Ada Asteroid Gergasi Dekati Bumi Pada Bulan Mac Tahun Ini


Dalai Lama Mohon Maaf Selepas Kena Kecam Kerana Minta Kanak-Kanak Hisap Lidahnya

Pemimpin Tibet Dalai Lama dikecam di media sosial selepas sebuah video tular menunjukkan dia meminta seorang budak lelaki menghisap lidahnya. Dalai Lama kemudian memohon maaf atas detik yang dirakamkan dalam video itu.

Seperti dilaporkan AFP, video yang menjadi tular di media sosial itu menunjukkan Dalai Lama, seorang pemimpin agama berusia 87 tahun, mencium bibir seorang kanak-kanak lelaki ketika dia tunduk memberi penghormatan.

Sami Buddha itu kemudian dilihat menjelirkan lidahnya sambil meminta kanak-kanak itu menghisapnya. “Bolehkah anda menghisap lidah saya,” kedengaran Dalai Lama bertanya kepada budak lelaki itu dalam video yang kini tular itu.

Difahamkan bahawa kejadian itu berlaku semasa acara di McLeod Ganj, pinggir bandar di utara India, Dharamshala, pada 28 Februari yang lalu.

— Dalai Lama (@DalaiLama) April 10, 2023

“Yang Mulia memohon maaf kepada kanak-kanak lelaki itu dan keluarganya, serta ramai rakannya di seluruh dunia, kerana kata-katanya mungkin terluka,” kata satu kenyataan yang disiarkan di akaun Twitter rasmi Dalai Lama.

“Baginda sering mengusik orang yang ditemuinya dengan cara yang tidak bersalah dan berjenaka, walaupun di khalayak ramai dan di depan kamera. Baginda kesal dengan kejadian itu,” tambah kenyataan itu.

Bagaimanapun, pelbagai kecaman telah ditujukan kepada Dalai Lama, terutama daripada pengguna media sosial Twitter. Beberapa pengguna Twitter menyebut kejadian itu sebagai “menjijikkan” dan “benar-benar memuakkan” setelah video itu menjadi tular.

“Sungguh terkejut dengan apa yang telah ditunjukkan oleh #DalaiLama. Pada masa lalu, dia juga telah meminta maaf atas komen seksisnya. Tetapi berkata — Sekarang menghisap lidah saya pada budak kecil adalah menjijikkan,” kata seorang pengguna Twitter bernama Sangita.

“Apa yang saya baru nampak? Apa yang budak itu rasa? Menjijikkan,” tulis seorang lagi pengguna Twitter bernama Rakhi Tripathi.


Dalam 6 Bulan Terakhir, 99.5 Peratus Orang Meninggal Dunia Kerana Tidak Divaksin COVID-19

Selama 6 bulan terakhir, Pusat Kawalan dan Pencegahan Penyakit AS (CDC) melaporkan bahawa 99.5 peratus orang yang meninggal dunia akibat COVID-19 datang dari mereka yang tidak disuntik vaksin. Dr Rochella Walensky, seorang saintis dan juga pengarah CDC menyatakan kepada umum bahawa laporan dari badan pencegahan wabak ini menunjukkan bahawa setiap kematian yang dikaitkan dengan COVID-19 mampu dielakkan jika semua orang mengambil vaksin.

Kata Walensky lagi, setiap penderitaan atau kematian akibat wabak COVID-19 adalah bersifat tragis dan menakutkan. Perkara ini bagaimanapun mampu dielak jika semua orang mengambil vaksin.

Manakala analisis awal dari Associated Press (AP) mendapati 99.2 peratus daripada lebih 18,000 orang yang meninggal dunia akibat COVID-19 yang dilaporkan pada bulan Mei adalah datang dari individu yang tidak disuntik dengan vaksin.

Bagi para ilmuwan, termasuk Walensky, situasi terkini telah memberi isyarat positif kepada dunia bahawa vaksin mampu menyelamatkan mereka dari wabak COVID-19 yang telah menjadi ancaman dunia sejak tahun lalu. Ia juga memberi isyarat positif tentang keberkesanan vaksin dengan varian delta yang sudah mula menular dengan lebih ganas.

Di dalam situasi lain, Walensky melihat situasi terkini korban COVID-19 adalah mereka yang mudah dijangkiti penyakit dan CDC telah mulai melihat peningkatan kadar penyakit di beberapa kawasan kerana penyebaran varian Delta.

Selama beberapa minggu terakhir, pegawai kesihatan memberi amaran mengenai varian Delta, yang menyebar dengan ganas di India beberapa bulan terakhir. Para pakar mendesak orang-orang yang tidak disuntik dengan vaksin dan terutama mereka yang berada di dalam komuniti dengan kadar peratusan vaksin yang rendah untuk segera mendapatkan vaksin.

Bagi Walensky, sidang media yang diadakan ini bukan sahaja mengenai keberkesanan vaksin. Tetapi ia juga untuk memberi amaran awal mengenai munculnya varian Delta yang kini mewakili 25 peratus dari semua kes COVID-19 di Amerika Syarikat dan merupakan ancaman utama di beberapa negara yang terkesan.

Untuk rekod, varian Delta mungkin tidak sebahaya varian yang lain. Tetapi kerana sifatnya yang mudah menular dan menyebar kepada umum dengan pantas, itulah yang ditakutkan oleh para penyelidik. Bukti sudah menunjukkan bahawa vaksin COVID-19 berkesan untuk melawan varian Delta. Jadi dapatkan vaksin sekarang dan jangan berlengah lagi.

Vaksin AstraZeneca yang diberi kepada Malaysia didakwa tidak diiktiraf oleh EU ‘Vaccine Passport’. Klik pautan di bawah untuk membaca.

Vaksin AstraZeneca Yang Diberi Kepada Malaysia Didakwa Tidak Diiktiraf Oleh EU ‘Vaccine Passport’

Presiden Filipina Kepada Rakyatnya: Kalau Tolak Vaksin COVID-19, Saya Suntik Vaksin Babi

Pelajar Perubatan Dihalang Ambil Peperiksaan Oleh Universiti Kerana Belum Divaksin


Dalam Bandar Ini Anda Tak Perlu Menghadapi Tol, Jem Mahupun Kereta

Dengan populasi yang semakin meningkat, kebanyakannya di bandar, seorang wartawan Kanada melihat dengan lebih mendalam keupayaan bandar-bandar untuk menampung lebih banyak manusia.

Lebih separuh daripada penduduk dunia tinggal di kawasan bandar. Ini termasuklah lebih 80% populasi Amerika Syarikat, 81% populasi Kanada (tempat laporan asal ini dibuat), dan 74% populasi Malaysia. Di sinilah masalah bermula.

Kebanyakan bandar moden digambarkan mempunyai persekitaran obesogenik.

Ini apa kata Dr Karen Lee tentang maksud persekitaran obesogenik:

Dr Lee berkata persekitaran hidup zaman kini menjadikan kesihatan awam menjadi lebih teruk:

"Cara kita mereka bentuk bandar-bandar telah menjadikan kita sakit… Secara tidak sengaja kita mereka bentuk (bandar-bandar) yang menyahkan aktiviti fizikal daripada kehidupan kita."

Diet yang sihat dan aktiviti fizikal berkala adalah beberapa perkara paling penting yang boleh kita lakukan untuk kesihatan diri sebagai individu.

Tetapi reka bentuk bandar zaman kini telah menghadkan peluang orang ramai untuk lebih aktif, sehingga menyebabkan kesihatan awam tergugat.

Tengok ke luar tingkap dan lihat sendiri. Brent Toderian, bekas ketua perancang bandar Vancouver berkata, ia adalah masalah besar:

Toderian berkata reka bentuk yang memudahkan orang ramai bergerak, dan bukannya kereta; dapat menjadikan aktiviti fizikal menjadi lebih semula jadi dalam kehidupan seharian. Banyak bandar besar mula menjadikan sebuah bandar di Amerika Latin sebagai contoh:

Ancaman dadah dan keganasan menjadikan ramai penduduk bandar ini mahu melarikan diri.

Bandar ini terdesak untuk berubah. Mereka mungkin tidak mempunyai banyak sumber kewangan, tetapi dengan beberapa pelaburan infrastruktur yang bijak seperti eskalator luaran, gondola dan tempat berkumpul, Medellín telah berubah menjadi bandar yang selesa untuk diduduki.

Projek pembinaan eskalator Medellín menelan belanja sebanyak USD$6 juta (RM24 juta) – iaitu jumlah yang sedikit berbanding projek infrastruktur moden yang lain.

Carlos Escobar, seorang arkitek, melihat pembinaan ini bukan setakat dari segi pembangunan infrastruktur.

"Sistem pengangkutan baru di Medellín … bukan setakat solusi fizikal. Ia bukan sekadar tentang pengangkutan. Ia juga adalah alat sosial yang melibatkan seluruh komuniti, yang menghubungkan komuniti dengan seluruh pelusuk bandar ini."

Penduduk Medellín gembira kerana dengan sistem pengangkutan baru – menghubungkan mereka dengan dunia luar – memudahkan mereka untuk pergi bekerja, merangsang ekonomi setempat, merapatkan komuniti DAN mendorong orang ramai untuk menjadi lebih aktif.

Sekiranya anda lebih suka menghabiskan lebih banyak masa dengan komuniti berbanding di dalam kereta, kongsikan catatan ini untuk mencetuskan lebih banyak idea dan imaginasi.

Solusinya ada di luar sana. Dan ianya tidak semahal atau sesusah seperti ramai sangkakan.

Di bawah adalah laporan berita yang dibuat oleh CBC News, Kanada. Untuk tahu lebih lanjut, boleh tonton di bawah:

Kalaulah Malaysia ada bandar begini, tak perlulah kita …

TONTON: Lihat Bagaimana Startup Terbesar CEO Zappos Membina Semula Pinggir Bandar Las Vegas

BACA: Tragedi Nuklear Menjadikan Fukushima Bandar Hantu Di Jepun

LIKE dan FOLLOW Vocket di Facebook serta Instagram


Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan

Peperangan di antara Israel dan Palestin pada bulan lalu telah menyaksikan bukan sahaja beratus nyawa melayang, malah kerugian harta benda dan kehilangan tempat tinggal. Dalam konflik 11 hari tersebut, serangan Israel terhadap Gaza telah menghancurkan sebanyak 17,000 rumah dan kawasan perniagaan. 53 sekolah, 6 hospital, 4 masjid turut menerima nasib yang sama akibat daripada tindakan kejam Israel.

Apa yang menyedihkan mengenai perang ini adalah kehilangan nyawa yang telah mengorbankan sekurang-kurangnya 248 orang rakyat Palestin, termasuk 66 kanak-kanak. Sejak itu, pelbagai usaha daripada negara Islam di seluruh dunia hadir untuk membantu saudara kita di Palestin dan hampir kesemua negara Islam terus menerus mengutuk tindakan kejam Israel terhadap Palestin.

I CALL UPON TO ALL MUSLIM BROTHERS AND SISTERS IN MALAYSIA, INDONESIA AND BRUNEI 🇲🇾 🇮🇩 🇧🇳

We'll never let Isr4el get what they wantWe'll stay till the end with our Palestinians brothers and sisters 🇵🇸#TolakNormalisasi #IsraeliTerrorism pic.twitter.com/3Xj5knzytI

— budak relawan (@yosh_selangor) June 19, 2021

Malaysia, Brunei dan Indonesia yang mempunyai majoriti penduduk beragama Islam di Asia tenggara turut mengecam serangan 11 hari Israel ke atas Semenanjung Gaza. Ketiga-tiga negara ini juga menyuarakan ketidakpuasan hati mereka dengan tindakan kejam Israel dan menggesa agar Pertubuhan Bangsa-Bangsa Bersatu (PBB) campur tangan bagi menghentikan serangan tidak berperikemanusiaan ke atas penduduk Palestin.

Kelantangan ketiga-tiga negara ini menyuarakan amarah mereka terhadap Israel sebenarnya telah berjaya mendapat perhatian kerajaan zionist. Disebabkan itu, kebanyakan media tempatan semalam menyatakan bahawa wujud cubaan dari Israel untuk berbaik-baik dengan Malaysia, Indonesia dan Brunei. Katanya, niat Israel untuk membuka hubungan dua hala dengan negara Islam di Asia Tenggara tidak lain adalah untuk membetulkan salah faham berhubung konflik Israel-Palestin.

As a Malaysian,I request the leadership of the Malaysian government to completely refrain from establishing any relationship with Israel.We will NEVER recognize Israel as a state.We support the struggle and liberation of Palestine as a peaceful state #Israel#TolakNormalisasi pic.twitter.com/VabkbtGJPp

Dalam satu temubual di antara duta Israel ke Singapura, Sagi Karni dengan The Jerusalem Post. Dia menyatakan bahawa hubungan dua hala ini akan memberi banyak peluang kepada negara-negara terbabit untuk membetulkan salah faham konflik Israel dan Palestin. Tambah Karni lagi, kritikan tiga negara terbabit terhadap Israel adalah ‘tidak jujur’ dan tidak berasas, di mana dia sifatkan situasi perang tersebut adalah konfrontasi antara Israel dengan Hamas dan bukannya Israel terhadap semua warga Palestin.

“Hamas adalah sebuah pertubuhan anti-Yahudi dan saya tidak tahu berapa ramai individu di media sosial yang benar-benar faham betapa radikal dan fasisnya Hamas,” katanya sambil menambah bahawa satu-satunya cara untuk membina pengaruh besar ke atas apa yang berlaku di Asia Barat adalah dengan mewujudkan hubungan dengan Israel. Kata Karni lagi, Israel sentiasa membuka pintu untuk berbincang dan bertemu.

We have to keep Malaysia like this, dont ever allow Israel to have ties with us. DONT ever let Israel have ties with MUSLIM SEA COUNTRIES. They are a snake. I dont think they wanted ties for good reason. #TolakNormalisasi pic.twitter.com/oVu5HK6Mj0

Untuk rekod, Israel mempunyai kedutaan di negara lain di Asia seperti Vietnam, Thailand, Myanmar dan Filipina. Empat negara Arab iaitu Emiriyah Arab Bersatu (UAE), Bahrain, Sudan dan Maghribi bersetuju menjalin hubungan diplomatik dengan Israel di bawah perjanjian yang dikelolakan Amerika Syarikat.

Niat Israel untuk membuka peluang berbaik dengan Malaysia turut mendapat perhatian rakyat Malaysia. Sejak semalam, tular di media sosial tanda pagar #TolakNormalisasi di mana gerakan ini mengfokuskan kepada perjuangan untuk menafikan segala usaha untuk membina hubungan di antara Malaysia dan Israel. Sebahagian rakyat Malaysia menolak untuk berkerjasama dengan ‘pembunuh’, manakala sebahagian lagi menyatakan bahawa mereka tidak akan sesekali curang dengan Palestin.

Ini sebabnya warga Israel terlalu ‘ghairah’ mahu melawat Malaysia meskipun diharamkan. Klik pautan di bawah untuk membaca.

Ini Sebabnya Warga Israel Terlalu ‘Ghairah’ Mahu Melawat Malaysia Meskipun Diharamkan

‘To My Friends In Malaysia’ – Aktivis Israel Ini ‘Koyak’ Dikecam Netizen Malaysia

Israel Diberi ‘Lampu Hijau’ Dalam Menyasar Sekutu Hamas Termasuk Malaysia


Dalam Masa 12 Minggu, Pasangan Ini Peroleh RM160 Juta Dengan Hanya Menjual ‘Hand Sanitizer’

Tuah ayam nampak dikaki, tuah manusia siapa yang tahu. Begitulah peribahasa yang menggambarkan tuah yang menimpa pasangan dari Britain ini selepas perniagaan menjual hand sanitizer yang baru dimulakan 12 minggu yang lalu telah menjana pendapatan sekurang-kurangnya £ 30 juta iaitu bersamaan dengan RM160 juta.

Andrew dan Rachel Montague adalah pasangan suami isteri yang juga pengasas kepada syarikat ClearWater Hygiene yang baru ditubuhkan pada bulan Mac yang lalu dan sejak itu, mereka telah berjaya mendapat tempahan dari beberapa syarikat besar.

Dihasilkan di Deeside Gin Distillery di Banchory, Aberdeenshire dan dibotolkan di Preston, Lancashire. Dengan 80 peratus merangkumi ethanol liquid, produk keluaran mereka telah dikelaskan setaraf dengan produk yang digunakan di hospital.

Antara kontrak yang telah berjaya diperolehi oleh ClearWater termasuk Pejabat POS, JD plc, 02 Retail, BP dan Aldi. Sebahagian daripada kontrak ini adalah perjanjian yang diikat selama bertahun-tahun.

Sejak dilancarkan pada bulan Mac, firma tersebut telah bertanggungjawab mengeluarkan cairan sanitasi tangan sebanyak 900 ribu liter setiap minggu.  Mereka juga telah menggajikan 12 kakitangan sepenuh masa dan lapan kontraktor.

Andrew, yang merupakan pemaju harta tanah, mengatakan terdapat permintaan tinggi untuk produk sanitasi tangan di UK.

“Kami bangga dapat memberikan sokongan untuk perang melawan Covid-19,” kata Andrew sambil mengatakan bahawa dia turut menyumbangkan beberapa produk keluaran syarikatnya kepada (NHS).

Katanya, permintaan pengguna untuk produk sanitasi terus meningkat. “Kami telah meningkatkan kemampuan pengeluaran menjadi sekitar 900 ribu liter per minggu,” katanya.

Sebelum ini, seorang petugas kesihatan nyata berang dengan pesakit dan pelawat yang mencuri hand sanitizer di hospital. Klik pautan di bawah untuk membaca.

Petugas Kesihatan Berang Ada Pesakit Dan Pelawat Curi ‘Hand Sanitizer’ Dari Hospital

Hanya Bermodalkan RM11, Ini 2 Bahan Buat ‘Hand Sanitizer’ Secara DIY


10 Idea Hebat Ini Bakal Buat Anda Teruja Dan Seronok Ke Pejabat

Idea-idea ini bakal buat anda atau pekerja anda bersemangat nak ke tempat kerja. Ia bukan sekadar melemparkan nilai-nilai estetika tetapi turut mementingkan fungsi yang memberikan rasa seronok, selesa dan sihat tubuh badan yang sekaligus akan memberi kesan ke atas produktiviti kerja anda.

Apa anda rasa jika pejabat anda ada salah satu atau semua ini? Kongsikan dengan kami apa yang anda mahu ada di pejabat yang buat anda rasa seronok untuk bekerja.


21 Makanan Sedap Dan Mesti Dicuba Bila Anda Travel Ke Istanbul, Turki

Di bumi dua benua ini iaitu Istanbul banyak menyimpan sejarah-sejarah peradaban dunia yang penting. Trip kami ke Istanbul pada mulanya adalah untuk melihat sendiri kehebatan bumi Istanbul ini namun lain pulak yang jadi.Trip kami telah bertukar kepada trip jalan-jalan cari makan.

Disini kami nak share apa yang kami makan sepanjang trip kami. Tak nak share kebap, adana kebap(best kebap), iskander kebap dan segala kebap sebab nanti orang kata cliché pulak kan.

Menyediakan sarapan pagi Turki (Turkish Breakfast) yang kaya dengan keju dan manisan. Roti (ekmek) diberi percuma dan boleh tambah selagi mampu. Kami order set untuk dua orang tapi makan empat orang tapi masih lagi berlebihan. Teh turki sorang satu boleh tambah sampai kembung perut. Jumlah kos TL50.

Yumurta adalah telur tapi kalau order boleh pilih nak dimasak dengan sosej, pastrami, daging bakar dan pelbagai pilihan. Menemen pula telur yang dimasak dengan tomato juga dicampur dengan pelbagai pilihan daging awet. Biasanya kedua jenis hidangan ini dimakan dengan roti pada waktu pagi. Semangkuk sekitar TL12.

Sejenis manisan yang sememangnya manis potong kaki. Baklava di Turki ada sedikit berbeza berbanding baklava dari Negara Timur Tengah yang lain. Baklava Turki lebih moist berbanding Negara lain. Pada kebiasaan baklava pastri yang lebih berbanding kekacang tapi di Turki mereka mempunyai baklava yang kekacangnya lebih dari pastry sampai nampak hijau pistachio tu terang benderang. Boleh rujuk gambar kat bawah. Harga ikut berat dan ikut kedai mana korang pergi. Lagi eksklusif lagi mahal.

Manisan yang sangat sedap. Ditengahnya ada keju krim. Menjadi pelengkap makan tengah hari memang mantap.

Restoran nasi campur ni anda boleh dapatkan dimana-mana sahaja di Istanbul dan sesuai untuk orang yang tak boleh tinggal nasi. Dari Jalan Sultan Ahmet, Jalan Istiklal dan juga Besiktas.

Tapi nasi campur mereka bukan seperti Malaysia yang kaya dengan belacan dan ulam-ulam. Mereka kaya dengan rempah ratus dari timur tengah. Kos juga ikut apa yang korang pilih. Biasanya kalau nasi campur satu lauk lebih kurang TL15-20. Saya sarankan korang pilih lauk daging yang ada keju kat atas dia. Pilihan kedai adalah Piknik Kofte dan Balkan Lokantasi.

Sedap dimakan pada musim sejuk. Rasa manis dan teksturnya yang kenyal dicampur pula dengan halva panas, memang menghilangkan rasa penat berjalan.

Ubi kentang besar gila yang dipotong dan digaul dengan keju lalu dicampakkan saja apa sahaja isi yang kita mahu. Pelbagai topping boleh pilih. Biasanya satu kumpir harganya TL14.

Snek jalanan yang sangat popular dikalangan orang tempatan. Nak lagi layan korang boleh nutella sebotol besar pastu buat dip simit ni. Nutella kat Turki amatlah murah. TL14 boleh dapat 750g/850g.

Kedua jenis makan ini adalah sama asasnya. Yang membezakan keduanya adalah bentuk iaitu pide berbentuk seperti kapal manakala lahmacun berbentuk bulat. Topping biasanya daging cincang, keju dan ada yang letak sayur.

Lokma ni macam goreng pisang kat Malaysia la. Vendor yang jual ni biasanya diorang akan goreng panas-panas tepi jalan. Lepas goreng diorang akan curah atau rendam dalam air GULA. Memang manis kerat kaki la tapi kami memang suka benda manis. Semanis pavlova CAKEXOXO. Huhuhu.

Waffle kat Turki ni lain sikit. Buah-buah memang penuh atas waffle sampai tak nampak yang tu waffle. Yang ni kat dekat Malaysia pun ada kan? Hehe.

12. Kedai roti / kilang roti kecil-kecilan

Banyak kedai roti yang boleh korang pergi. Kalau stay kat guesthouse memang lagi senang nak jumpa kedai roti underground. Harga sudah pasti murah. Rasa pulak memang lagi sedap sebab kebanyakan mereka masih guna ketuhar tanah liat dan api dari kayu.

Kepah yang di isi dengan nasi dan herba-herba yang tak dapat dikenal pasti. Sedap dan murah.

Kedai dessert kat Istanbul ni punya la bersepah. Dari yang murah sampai la yang mahal. Yang dalam gambar ni kitorang pun tak tau nama apa. Order je lepas tu terus ngap sambil mengopi. Sangat la layan tambah lagi kalau tengah sejuk.

Baca: 6 Jenis Hotel Di Turki Yang Anda Perlu Tahu Sebelum Buat Tempahan Bilik

Aiskrim liat chewy likat pekat melekat. Cuma yang mengecewakan masa musim sejuk susah nak jumpa. Kami jumpa kat airport ja. Layan je la. Hahaha.

Kahve atau kopi atau coffee. Kopi turki ni sememangnya lain dari kopi malaysia dan juga kopi yang dibrew menggunakan coffee machine apatah lagi Dolce Gusto yang kat pejabat korang. Cara nak buat kopi ni diorang akan campurkan serbuk kopi dengan gula dalam bekas timah lepastu didihkan perlahan-lahan. Pekat likat intense.

19. Manis tapi sedap! Ini lokma tepi jalan.

21. Jagung Istanbul tak manis macam jagung kita, tapi ok je kalau nak cuba.

Baca lagi: 100 Tip ‘Survival’ Sewaktu Travel Sendiri Di Turki Berdasarkan Pengalaman Saya


Dalam Masa 2 Saat, Anda Boleh Berubah Menjadi Ninja Dengan Kad Berwarna Hitam Ini

Cerita-cerita Ninja amat popular di negara kita.

Bermula dengan Teenage Mutant Ninja Turtle, Ninja Boy, The Karate Kid, Naruto dan filem Ninja lakonan Rain.

Seorang lelaki berusia 20 tahun dikatakan menghasilkan produk berkonsepkan ninja dan menghasilkan jualan sebanyak USD 10 juta !  Ia sangat laris sebagai hadiah semasa sambutan Hari Bapa.

Namanya Alex Shlaferman dan dia mengambil konsep ‘swiss army knife’ untuk menghasilkan produk Ninjanya – Wallet Ninja

Tool ini amat berguna terutama abang-abang yang suka aktiviti outdoor dan gadis-gadis yang mahukan extra safety dalam handbag mereka.


Dalam Masa 30 Saat… Anda Akan Suka Budak Lelaki Ini. Percayalah

Adakah ini anak stig? Budak lelaki ini mungkin pemandu terbaik yang anda lihat hari ini. Walaupun beliau masih muda dan jauh sekali dibenarkan undang undang untuk berada di atas jalan tapi skill parking go kart nya memberi petanda yang budak lelaki ini bakal menjadi lagenda dalam F1. So much boss in one short video!


Dalam Masa 60 Saat, Cara Pemikiran Anda Akan Bertukar Selepas Melihat Ini

Pelik tapi itulah realitinya. Majoriti yang mempunyai wang atau kemampuan tidak mampu untuk memberi atau menggembirakan orang lain. Video eksperimen sosial ini akan menunjukkan anda sesuatu yang akan mengubah cara anda berfikir. Tonton sehingga habis.


Dalam Masa Beberapa Jam, Pengasas Zoom Berjaya Catat Keuntungan Sebanyak RM17 Bilion

Kekayaan CEO Zoom Video Communications Inc. Eric Yuan terus melonjak dan dalam masa beberapa jam, dia berjaya memperoleh USD$4.2 bilion atau RM17 bilion.

Menerusi laporan yang dikeluarkan oleh Bloomberg, saham perusahaan yang memfokuskan kepada pertemuan secara virtual milik Yuan melonjak sebanyak 26% menjadi USD$410 pada akhir perdagangan AS semalam.

Kenaikan harga ini disebabkan lonjakan pendapatan suku tahunan dan dijangka akan terus bertumbuh. Sekiranya Zoom berjaya mengekalkan kenaikan saham pada hari Selasa (1/9), kekayaan Yuan akan melebihi USD$20 bilion.

Zoom telah menjadi salah satu platform yang menerima banyak manfaat sejak wabak COVID-19 menyerang dunia. Kebanyakan perniagaan dan institusi pendidikan telah beralih ke perkhidmatan tersebut.

Tahun ini dilihat sebagai tahun terbaik untuk kumpulan jutawan, terutamanya mereka yang memfokuskan kepada perniagaan teknologi. Perintah penutupan yang dijalankan oleh beberapa negara telah memberi impak positif kepada syarikat terbabit.

Sebagai contoh, Jeff Bezos dari Amazon.com Inc telah berjaya mengumpul kekayaan bersihnya sebanyak USD$13 bilion dalam masa satu hari pada bulan Julai, dan Elon Musk dari Tesla Inc. berjaya menambah USD$8 bilion dalam 24 jam bulan lalu. Kedua-duanya telah mencatat kekayaan, dengan Bezos melepasi USD$ 200 bilion dan Musk melepasi USD$ 100 bilion minggu lalu.

Terdahulu, Jeff Bezos sah jadi orang paling kaya di dunia dengan nilai RM850 bilion. Klik pautan di bawah untuk membaca.

Yang Kaya Makin Kaya, Jeff Bezos Sah Jadi Orang Paling Kaya Di Dunia Dengan Nilai RM850 Bilion

Peroleh RM32.62 Bilion, Elon Musk Kini Merupakan Manusia Keempat Terkaya Dunia


Dalam Pada Ketakutan Pakar, Lebih 50,000 Pesakit COVID-19 Berjaya Dipulihkan

Sebanyak 53,797 kes wabak coronavirus telah berjaya disembuhkan walaupun terdapat ketakutan dari kalangan saintis bahawa wabak berasal dari Wuhan ini akan berkembang menjadi lebih agresif.

Semalam, para saintis telah mengumumkan bahawa wabak ini telah bermutasi menjadi lebih agresif. Wabak ini didapati telah berkembang menjadi dua keturunan – jenis L dan jenis S. Dilaporkan bahawa jenis L telah menyumbang kepada 70 kes wabak ini diseluruh dunia.

Angka bagi keseluruhan kes adalah sebanyak 97,901, manakala angka kematian pula telah mencapai 3,348 orang dengan peratusan sebanyak 3.42%. Namun WHO telah mencatatkan hampir separuh kes berjaya disembuhkan dengan peratusan sebanyak 54%.

#COVIDー19 Statistik terkini WHO dikemaskini 8am, 6 Mac 2020.

Kematian di Perancis bertambah menjadi 7, Amerika Syarikat 12 dan kematian pertama di United Kingdom.

Malaysia 55 kes termasuk 22 kes yang sembuh dan discaj. pic.twitter.com/oV0PSbHqSb

— KKMPutrajaya (@KKMPutrajaya) March 6, 2020

China mencatatkan angka tertinggi pesakit yang berjangkit dan telah menyumbang hampir 90% angka kematian sebanyak 3,074.

Manakala Itali, Korea Selatan dan Iran adalah negara paling buruk terjejas selepas China. Dengan beberapa negara telah menutup sempadan kepada rakyat daripada tiga negara tersebut.

Di Malaysia pula, lebih 55 kes telah dicatatkan oleh Kementerian Kesihatan Malaysia. Daripada angka yang dicatatkan tersebut, hampir 20 orang dilaporkan berjaya sembuh manakala yang lain masih dirawat di hospital.

Malaysia adalah antara negara yang masih belum mencatatkan apa-apa kes kematian.

Terbaharu, Jabatan Agama Islam Selangor (JAIS) mengarahkan semua masjid dan surau di negeri itu agar membaca Qunut Nazilah yang terdapat dalam doa qunut ketika solat Subuh bagi memohon perlindungan Allah daripada jangkitan COVID-19.

Berikut adalah cerita lain mengenai coronavirus, klik pautan di bawah untuk membaca.

Iran Kucar-Kacir, 23 Ahli Parlimen Diuji Positif Wabak Coronavirus

Saintis Dapati Wabak Coronavirus Telah Bermutasi Menjadi Lebih Agresif


Dalam Sekampung Beraya 2 Hari Berbeza Di Satun, Selatan Thai

Suatu pagi yang cerah , aku melengung di tepi tingkap sambil menghirup kopi. Peristiwa ini berlaku 3 tahun yang lalu, masa tu aku baru beberapa bulan saja di Satun. Rumah pun sekerat bata dan sekerat plywood.

Biasanya musim begini selalunya hujan, tapi pagi ni , cuaca sangat cerah. Tiba tiba terdengar suara takbir raya sayup-sayup. Maklumlah rumah ku agak terpencir di pinggir kampung di tepi sungai.

Dengar pengumuman, hari raya Aidil Adha besok tapi mengapa mereka bertakbir. Aku bergegas memakai pakaian Melayu satu sut.

Aku kira, aku tersilap dengar pengumuman tv dan aku berjalan ke masjid.Masa tu kenderaanku hanyalah kaki.

Sampai di Masjid yang berdekatan rumah kira kira 1km, kelihatan ramai jemaah sedang bertakbir. Aku berwuduk dan menunaikat solat sunat masjid.

Selepas itu duduk dan sama-sama bertakbir. Selesai khutbah, aku dengan hensem berpakaian Melayu bersamping ke rumah mertua kira kira 500 meter.

Kelihatan mertuaku sekadar berkain pelikat dan bersinglet. Memberi salam terus bertanya, “ayah tak pi sembahyang raghya ka”.

Dia jawab, “esok baru raghya. Awat hang sembahyang dah ka?”.
Saya selamba menjawab “ha la”.

Dia kata, “tak pa la, esok sembayang sekali lagi”.

Menurut mertua saya, masjid berkenaan selalu begitu. Membuat keputusan yang selalu membelakangi keputusan Majlis Agama Islam Thailand.

Nasib kami baik kerana Majlis Agama Islam Satun ak tahu dan tak berapa kisah. Kalau tidak, tidur lokap juga semalam.

Raya 2 kali sekampung adalah fenomena biasa di Satun atau Thailand. Ini kerana pihak masjid selalu membuat keputusan sendiri dan melanggar perintah kerajaan.

Satu kampung melebihi dari sebuah masjid adalah perkara biasa di Thailand. Ini berpunca dari perbezaan mazhab dan pendapat.

Sepanjang pengetahuan saya, bukan kerajaan tidak bantu masjid tapi bila satu kampung ada dua tiga masjid, larat ke kerajaan nak bantu.

Selalunya pada malam raya ada dua tiga hari sebelum Ramadhan, ada Perutusan Khas TV oleh PM Thailand. Dari permerhatian saya setelah 3 tahun, Kerajaan Thailand tidaklah zalim kepada umat Islam.

Mereka membenarkan umat Islam mengamalkan agama Islam dan bahkan bantuan disalurkan.

Cuma kita di Malaysia kadang kala mendapat info salah dari golongan yang cuba meraih simpati derma kita yang pemurah.

Banyak perkara yang saya lalui di sini dan perhatikan totaly berbeza dengan tanggapan saya sebelum menetap di Thailand.

Dulu saya anggap mereka anti Islam tetapi tidak , bahkan kerabat diraja akan berpakaian sopan dan sama-sama menghormati Islam jika mereka di majlis berkaitan Islam atau melawat provinsi Islam.

Malah ada kalangan mereka mengangkat tangan menadah doa seperti mana kita lakukan. Cerita kerabat menadah doa, menjadi viral di FB Malaysia sedangkan di Thailand adalah perkara biasa.

Kekadang saya rasakan orang Malaysia lebih sudu dari muslim Thai itu sendiri.

Mendapat suapan berita tanpa melihat sendiri atau berpengalaman di sini. Cepat melatah dan beremosi tidak tahu punca.

Inilah antara secebis pengalaman saya sepanjang menjadi guru Bahasa Melayu dan menetap di Satun, Selatan Thai ini.


Dalam Tempoh 10 Tahun Akan Datang, Hampir 600 Cawangan Bank Di Malaysia Dijangka Tutup

Kajian terbaharu daripada Roland Berger, syarikat perunding Eropah bertajuk Branching out – The future of retail banking networks bakal menyaksikan hampir 600 cawangan perbankan runcit di Malaysia akan ditutup dalam tempoh 10 tahun akan datang.

Roland menjangkakan 18 peratus atau lebih 11,000 cawangan bank akan ditutup di Asia Tenggara pada masa akan datang. Penutupan ini selaras dengan kemajuan teknologi kewangan (fintech) yang menyaksikan pelanggan mula beralih kepada perkhidmatan digital.

Selain Malaysia, Roland turut menjangkakan jumlah cawangan perbankan runcit bakal menurun di negara Asia Tenggara yang lain seperti Thailand, Indonesia dan Filipina.

Bagi Philippe Chassat, rakan Kongsi Kanan Roland Berger, beliau melihat penutupan perbankan runcit di Malaysia adalah selaras dengan pelan kerajaan untuk merancakkan perkhidmatan digital.

Sebagai contoh, bagi mencapai sasaran iaitu separuh daripada populasi di Malaysia akan menjadi pengguna e-dompet menjelang 2025. Kerajaan menerusi Pelan Jana Semula Ekonomi Negara (PENJANA) menyalurkan insentif RM50 kredit e-dompet yang dimanfaatkan 11.36 juta rakyat. Program itu menyaksikan RM567.9 juta dimanfaatkan penerima.

Tambah Chassat lagi, pada 10 tahun akan datang, keadaan sosioekonomi dan teknologi di kebanyakan rantau akan memperlihatkan perubahan radikal berlaku di dalam sektor perbankan.

Bank di seluruh dunia perlu mempercepatkan perjalanan transformasi cawangan, mengoptimumkan kedudukan dan model perniagaan. Bagi memastikan kejayaan dan kelestarian jangka panjang, bank perlu menggunakan kerangka kerja transformasi yang tersusun dan holistik.

“Bidang utama yang harus dipertimbangkan adalah lokasi terbaik bagi penempatan cawangan untuk memaksimumkan perkhidmatan pelanggan dan penjanaan pendapatan.

“Selain itu, bank perlu meningkatkan produktiviti cawangan bagi memaksimumkan keuntungan, memperkayakan pengalaman pelanggan bagi meningkatkan tahap perkhidmatan untuk bersaing dengan bank yang lebih inovatif serta mengubah pemikiran, selain menanamkan teknologi baharu dalam organisasi.

“Bank mesti bersedia untuk memikirkan kembali jaringan cawangan mereka secara radikal untuk 10 tahun ke hadapan,” katanya.

Mahu fokus pasaran kaya, Citi bakal hentikan perkhidmatan perbankan pengguna di Malaysia. Klik pautan di bawah untuk membaca.

Mahu Fokus Pasaran Kaya, Citi Bakal Hentikan Perkhidmatan Perbankan Pengguna Di Malaysia

Pandemik COVID-19 Buat CEO Bank Untung Besar, Catat Kenaikan Gaji Dan Bonus Berjuta

Tidak Baik Untuk Ekonomi, Bank Mungkin Tidak Setuju Dengan Lanjutan Moratorium


Dalgona Coffee Jadi Kegilaan Netizen, Ini 5 Resipi Dalgona Lain Yang Anda Boleh Cuba Di Rumah

Rata-rata rakyat Malaysia pasti sudah mencuba resipi kopi viral kegemaran rakyat Korea iaitu Dalgona Coffee. Mana tidaknya, Dalgona Coffee ini turut boleh dinikmati walaupun anda bukan penggemar kopi.

Jika anda tidak suka kopi tidak mengapa, anda boleh cuba 5 pilihan resipi dalgona. Ayuh ikuti pilihan resipi yang ‘awesome’ ini.

Anda boleh cuba menggunakan teh hijau untuk membuat dalgona. Bolehlah nikmati minuman teh hijau dengan cara berbeza.

Penggemar coklat mesti cuba buat coklat dalgona ini. Memang terbaik terutama sekali nikmati waktu cuaca panas.

Untuk resipi ini, ia menggunakan teh earl grey tetapi anda boleh menggunakan teh lain. Pastinya nikmati minuman ini bersama scone dalgona akan membuat anda seperti berada di English Tea House.

Kami dapat rasakan minuman ini sesuai untuk anda yang gemar minum minuman manis. Gabungan rasa susu strawberi dan Orea yang seimbang akan ‘kick’ deria rasa anda.

Dalgona Milo 4 tbsp Milo powder 2 tbsp brown sugar 1 teaspoon Ovallete 3 tbsp hot water Full cream milk Ice cube How To Do It: Combine Milo powder, brown sugar, ovallete and hot water into a bowl and whisk until light and fluffy. Pour the mixture into a glass of milk and ice. Enjoy your Dalgona Milo Dalgona Milo Viral – resepi utk 2 gelas 4 sudu besar milo Sedikit Ovalette-separuh sudu kecil 2 sudu besar brown sugar 3 sudu besar air panas Ais batu Susu full cream Fernleaf -Mix kan milo,ovalette,brown sugar dan air panas -mix guna hand mixer sampai kembang dan bertanduk -sediakan gelas masukkan ais batu,susu full cream dan last letak bahn yg kita telah mix td.Siapp -kemanisan ikut tekak masing2 ea😁 #bendaviral #dalgonamilo

A post shared by  Aizan (@aizanaziz31) on Mar 22, 2020 at 8:11am PDT

Jika dulu viral dengan ais kepal milo, apa kata cuba dalgona milo pula. Rakyat Malaysia memang suka milo, bukan? Pastinya minum dalgona milo ini akan membuatkan anda rasa bertenaga.

Kelima-lima resipi ini mempunyai cara yang sama seperti membuat dalgona coffee. Cukup mudah dan sedap! Selamat mencuba.

Apa tunggu lagi? Pastinya anda yang tidak suka kopi boleh cuba resipi yang lain ini dan tidaklah anda bosan sepanjang Perintah Kawalan Pergerakan ini.

Sementara itu, anda mungkin ingin cuba menu lain yang sedap dan lazat. Baca resipi lain di The Vocket pada pautan di bawah ini.

Resipi Lazat Dan Ringkas ‘Classic Coney Dog’ Ala A&W Anda Patut Cuba

Resipi Lazat ‘Mushroom Soup Dan Garlic Bread’ Ala Pizza Hut Anda Patut Cuba

Resipi Mudah Dan Sedap Roti Canai Gunakan ‘Breadmaker’


Dallah Dean Kecewa Hasil Kerjanya Didakwa ‘Tiru’ Foto Jurugambar Indonesia

Minggu ini, nama jurugambar dari Malaysia Abdullah Dean atau Dallah Dean dan Nazri Sulaiman menjadi bualan warganet apabila gambar ‘Mowgli Malaysia’ yang dirakam menang di pertandingan Image of Asia 2018 bagi kategori Street/People Photographer of The Year Asian Geographic.

Namun begitu, di sebalik kejayaan yang dicapai pasti ada suara yang ibarat menyangkal kemenangan mereka. Menerusi posting yang dibuat di laman Facebook Dallah Dean semalam, beliau dilihat kecewa apabila karyanya disamakan dengan hasil kerja jurugambar dari negara seberang, Herman Damar.

Dallah Dean menegaskan yang beliau langsung tidak mengenali jurugambar Herman Damar secara personal malahan tidak pernah melihat hasil kerja Herman Damar sebelum ini. Mungkin karya Herman Damar mirip dengan gambar yang dirakam Dallah Dean, tetapi Dallah tidak menjadikan hasil kerja Herman Damar sebagai inspirasi atau rujukan.

Ramai rakan jurugambar dari Malaysia yang memberi sokongan pada Dallah Dean dan individu yang membuat dakwaan berkenaan sudah memadam kenyataan beliau berkenaan isu ini.

Apa yang kita boleh belajar di sini adalah jangan membuat andaian sekiranya kita tidak tahu perkara sebenar. Mungkin individu berkenaan boleh tanya Dallah Dean secara terus sama ada gambar berkenaan mengambil inspirasi dari mana-mana sumber atau pun tidak.

#RealDeal. Nak dapatkan handphone power 8GB RAM + 128GB Storage? Jom tonton video ini.


Damansara Heights Tersenarai Sebagai Kawasan Kejiranan Paling ‘Cool’ Di Dunia

Sekali lagi Malaysia menempah nama di dalam laman web Lonely Planet untuk katergori 10 kawasan kejiranan paling cool di dunia. Dalam kategori ini, Damansara Heights berada di tangga ke 6 selepas Vesterbro, Copenhage dan Business Bay, Dubai. Disifatkan sebagai tempat tinggal eksklusif dan mewah, serta dilengkapi dengan fasiliti perniagaan yang hebat adalah antara faktor mengapa Damansara Height terpilih.

Tahun lepas, Lonely Planet menyenaraikan Perak sebagai destinasi popular 2017 , dan Ipoh di dalam kategori bandar yang wajib dilawati di Asia. Buat pengetahuan anda, setiap tempat yang tersenarai di dalam carta Lonely Planet merupakan pilihan terbaik di dunia. Pemilihan akan dibuat dengan mempertimbangkan beberapa kriteria seperti kekayaan sejarah sesuatu tempat, perubahan infrastruktur, dan ekonomi negara tersebut.

Dalam senarai terbaru ini membuktikan bahawa Malaysia kini tidak terkecuali untuk duduk bersama barisan bandar-bandar terkenal di dunia seperti London, New York, Seoul dan Dubai.

10 kawasan kejiranan paling cool di dunia yang di senaraikan Lonely Planet baru-baru ini:

1. Borgo San Frediano, Florence
2. Seongsu-dong, Seoul
3. The Triangle, Lisbon
4. Vesterbro, Copenhagen
5. Business Bay, Dubai
6. Damansara Heights, Kuala Lumpur
7. Sunset Park, New York City
8. Botafogo, Rio de Janeiro
9. Frelard, Seattle
10. Tooting, London


21 Sempadan Negara Yang Boleh Dilangkau Hanya Dengan Selangkah Kaki

Bila sebut sempadan negara, pasti banyak yang terbayang di mata adalah perlu seberangi lautan, sungai dan pagar, atau paling kurang post imigresen.

Tapi 21 lokasi berikut boleh buat anda berada di 2 atau 3 negara pada satu masa sekali gus.

Ada lokasi di atas yang anda dah sampai? Kongsikan dengan kami di bahagian komen.

LIKE dan FOLLOW Vocket di Facebook serta Instagram


Damascus Bukit Bintang Mahu Saman Al-Damascus Johor Bahru Kerana Tiru Nama Perniagaan

Kebab kini sudah menjadi sebahagian daripada makanan yang sering di makan oleh rakyat Malaysia. Makanan ini semakin popular selepas tumbuhnya restoran Damascus di Bukit Bintang yang kini menjadi perhatian penggemar makanan arab di Malaysia.

Terbaharu, restoran Damascus Bukit Bintang didakwa bakal mengambil tindakan undang-undang terhadap restoran Al-Damascus yang baru dibuka di Johor Bahru. Dalam tangkap layar yang dikongsi oleh netizen, Damascus mendakwa bahawa Al-Damascus telah bertindak meniru nama Damascus Bukit Bintang.

Tangkap layar ini tular setelah seorang netizen berkongsi berita gembira buat warga Johor Bahru selepas dikatakan bahawa Damascus Bukit Bintang telah membuka cawangan baharu.

Bagaimanapun, melalui mesej pendek yang dijawab oleh Damascus Bukit Bintang setelah ditanya oleh salah seorang netizen adakah berita pembukaan premis baharu itu benar, mereka menafikan perkara tersebut.

Di bahagian mesej itu juga Damascus merancang untuk mengambil tindakan undang-undang terhadap Al-Damascus kerana meniru nama mereka.

Netizen yang sebelum ini percaya bahawa cawangan baharu di Johor Bahru itu milik Damascus ternyata terkejut dengan kenyataan Damascus Bukit Bintang dan sebahagiannya pula menyokong tindakan mereka untuk menyaman pihak terbabit kerana mengelirukan orang ramai.


Damien Hirst Tampil Dengan Suite Hotel Mewah Berharga RM204,000 Satu Malam

Pereka terkenal Damien Hirst kini tampil dengan rekaan yang unik dan mewah untuk sebuah suite hotel di Palms Casino Resort Las Vegas. Pastinya rekaan suite ini akan menjadi dambaan kaki foto untuk mengambil gambar dan berkongsi dengan rakan-rakan.

Menariknya, suite ini menampilkan dua bilik tidur dan terdapat kolam renang pada bahagian luar dan dihadiahkan pemandangan indah Las Vegas. Malah, pada bahagian lounge sangat luas sehingga boleh menempatkan 50 orang dalam satu masa, gym, bilik urut, bilik air dan lain-lain.

Perincian yang diletakkan pada setiap sudut hampir keseluruhannya mendapat sentuhan Damien Hirst dari segi perabot dan tekstil yang menggabungkan  reka bentuknya, serta memaparkan 6 karya seni miliknya berskala besar. Paling mencuri perhatian adalah dua ekor ikan jerung yang digantung dalam tangki formaldehid.

Warna putih dan chrome dipilih untuk menghasilkan konsep kontemporari dan dapat dilihat motif corak kupu-kupu digunakan menjadikan ia lebih menarik perhatian.

Untuk pengetahuan anda, suite ini direka oleh Damien Hirst berkolaborasi dengan Bentel & Bentel Architects iaitu sebuah firma di New York dan Klai Juba Wald Architects yang merupakan firma tempatan.

Bagi anda yang ingin menginap di suite ini, harga penginapan satu malam disini bermula daripada $25,000 (~RM102,200) hingga $50,000 (~RM204,400).


CEO Ini Sanggup Mengurangkan Gajinya USD $1 Juta Untuk Menaikkan Gaji Pekerja

CEO syarikat pembayaran kad kredit Gravity Payments, Dan Price berasa dia harus melakukan sesuatu untuk menangani ketidak-seimbangan pendapatan (income inequality).

Tiga minggu lalu, Dan Price mengurangkan gajinya sebanyak USD $930,000 setahun.

Isu ketidak-seimbangan pendapatan yang semakin meningkat telah berada dalam fikiran Dan Price buat berbulan-bulan lamanya. Sehinggalah suatu petang semasa sedang mendaki bukit sambil berbual bersama-sama dengan rakannya, beliau mendapat tahu rakannya itu bergelut dengan kenaikan harga sewa rumah, dan sedar yang beliau harus melakukan sesuatu untuk pekerja-pekerjanya sendiri.

Price mengambil keputusan untuk menaikkan gaji minima ke tahap USD $70,000 setahun. Sebelum kenaikan itu, purata gaji di Gravity Payments adalah USD $48,000 setahun. Kenaikan gaji ini melibatkan 70 orang pekerja, dengan 30 daripadanya mendapat 2 kali ganda dari gaji asal.

Kenaikan ini dapat berlaku disebabkan pengurangan gaji Price, iaitu USD $70,000 setahun berbanding USD $1 Juta sebelumnya. Selain itu, kenaikan gaji pekerja-pekerja juga akan ditampung oleh jangkaan keuntungan buat tahun ini iaitu sebanyak USD $2.2 Juta.

“Ketidak-seimbangan pada masa kini adalah lebih teruk berbanding Great Recession,” Dan Price berkata. “Saya telah berfikir tentang hal ini dan berpendapat – inilah masanya. Saya tidak boleh melalui hari baru tanpa melakukan sesuatu tentang perkara ini.”

Penurunan gaji ini tidak akan memberi impak besar kepada kehidupan Price. Beliau telah menabung sejak memulakan Gravity pada tahun 2004. Beliau juga berkata beliau tidak bercadang untuk mengganti kereta Audi beliau yang berumur 12 tahun. Dan juga berkata beliau masih mampu untuk belanja kawan-kawan sebulan sekali dengan gaji baru beliau.

Daripada melihat ini sebagai hal kebajikan, Price melihat tindakan ini sebagai satu pelaburan. Mengikut teori beliau, pekerja akan lebih bermotivasi disebabkan gaji yang lebih tinggi yang akhirnya akan menarik lebih banyak perniagaan dan menyebabkan pengendalian pelanggan menjadi lebih baik.

“Ini adalah satu penyelesaian kapitalis kepada masalah sosial,” kata Price. “Saya fikir ia akan berbaloi, saya benar-benar fikir begitu.”

LIKE dan FOLLOW Vocket di Facebook serta Instagram


Bermula Dengan Startup, Syarikat Dah Makan Kini Berjaya Peroleh Dana Sebanyak RM5.8 Juta

Siapa sangka dengan hanya menjalankan bisnes penghantaran makanan sahaja sudah mampu membuatkan Syarikat Dah Makan melebarkan sayap ke negara-negara seberang. Lebih mengagumkan, Dah Makan yang baru berusia 2 tahun ini berjaya mengatasi pencabar-pencabar lain dengan menjadi penerima dana terbesar Asia Tenggara bagi servis penghantaran makanan.

Melalui pelaburan terbaru daripada NFQ Capital, East Ventures, Asia Venture Group dan Grupara, Dah Makan telah berjaya memperoleh dana sebanyak $1.3 juta USD secara total.

Sesuai dengan namanya yang simple dan catchy, Dah Makan berjaya memikat hati pengguna dengan penawaran makanan bagi hidangan makan pagi, tengah hari dan makan malam seterusnya penghantaran yang efisien. Pengguna hanya perlu pesan dan tunggu seketika sebelum makanan dihantar ke kediaman atau pejabat anda.

Bagi mengatasi masalah makanan yang sama setiap hari, Dah Makan turut bekerjasama bersama beberapa restoran bagi memastikan para pengguna bakal menerima masakan yang berbeza setiap hari daripada 4 jenis masakan. Setakat ini sahaja, Dah Makan sudah berjaya menawarkan servis mereka kepada lebih 1,000 pengguna di Malaysia setiap hari.

Melihat kepada jumlah dana yang diterima, syarikat Dah Makan berhasrat untuk melebarkan sayap ke negara-negara jiran berbanding memfokuskan kepada beberapa tempat lain di Malaysia. Industri tech bagi memudahkan lagi pengguna, rider serta sistem antara yang difokuskan syarikat ini.

Tahniah kami ucapkan buat pasukan Dah Makan. Kami harap usaha syarikat ini untuk melebarkan sayap ke negara-negara jiran bakal diterima ramai seterusnya berjaya menjadi pioneer di dalam industri yang diceburi.

Buat anda yang berminat untuk mencuba servis Dah Makan, anda boleh membuat tempahan di laman web mereka dengan klik di sini, atau muat-turun aplikasi Dah Makan pada platform Android dan iOS.


Dana Patuh Syariah KWSP 2017, ‘Siapa Cepat Dia Dapat’

Mulai tahun 2017, Kumpulan Wang Simpanan Pekerja (KWSP) dijangka melancarkan dana patuh syariah sepenuhnya sebagai pilihan kepada pencarum yang berminat menukarkan simpanan mereka kepada status patuh syariah.

Timbalan Ketua Pegawai Eksekutifnya (Pelaburan), Datuk Mohamad Nasir Ab Latif, berkata saiz awal dana itu dijangkakan antara RM100 bilion dan RM120 bilion.

“Dana itu akan berasaskan ‘siapa cepat dia dapat’ kerana saya tidak rasa kami boleh menampung semua orang.

“Kami menyasar kurang daripada RM120 bilion. Ia hanya anggaran,” katanya kepada pemberita pada taklimat media di Kuala Lumpur, hari ini.

BACA: Pencarum KWSP Bakal Ditawarkan Akaun Patuh Syariah

Jumlah aset pelaburan pengurus dana itu berkembang sebanyak RM667.56 bilion pada September 2015, meningkat RM31.03 bilion bagi tempoh sembilan bulan pertama tahun berkenaan.

Pada April tahun lalu, Perdana Menteri, Datuk Seri Najib Razak mengumumkan dana patuh syariah oleh KWSP yang bertujuan mengukuhkan lagi kedudukan Malaysia sebagai pemain utama dalam hab kewangan Islam.

KWSP kemudiannya mengambil khidmat perunding untuk mengkaji kemungkinan menubuhkan dana pencen sokongan negara pertama yang dikhususkan sepenuhnya kepada pelaburan patuh Syariah.

BACA: Lelaki Ini Kongsi Kaedah Sucikan Dana KWSP Daripada Hasil Riba’


Dana USD94 Juta Adalah ‘Hadiah’ Menurut Riza Aziz

Riza Aziz, co-founder untuk syarikat Red Granite Pictures telah menjawab tuduhan yang dikeluarkan oleh Jabatan Kehakiman Amerika Syarikat mengenai salah guna dana 1MDB.

Menurut MalaysiaKini, Riza mendakwa wang dana 1MDB bernilai USD94 juta dalam akaun (di mana Riza mempunyai akses) adalah ‘hadiah’ daripada syarikat Aabar BVI. Riza mendakwa jumlah dana tersebut adalah dari Aabar BVI dan jumlah itu termasuk dalam laporan cukainya pada tahun 2012.

Menurut Jabatan Kehakiman Amerika Syarikat, Aabar BVI adalah sebuah syarikat yang didaftarkan di Kepulauan British Virgin dengan nama sama – menerima USD1.367 bilion wang yang diselewengkan daripada bon 1MDB untuk perjanjian pembelian kuasa pada 2012.

Daripada jumlah itu USD238 juta dimasukkan ke akaun syarikat perfileman Riza, Red Granite, di Singapura. Sebahagian wang itu kemudiannya digunakan Riza untuk membeli tiga hartanah di New York City, Beverly Hills dan London.

Jabatan Kehakiman Amerika Syarikat turut menyebut dana 1MDB bernilai USD64 juta turut dilaburkan untuk filem ‘The Wolf Of Wall Street’ di mana pihak Red Granite menepis perkara itu.

Anda boleh baca kisah perjalanan wang Aaabar BVI ke akaun Red Granite di sini. Hebat Riza Aziz ini hingga boleh dapat dana yang besar dari Aabar BVI atas dasar ‘pemindahan tanpa sebab dibuat dengan ikhlas berdasarkan hubungan yang rapat antara mereka’.


Keindahan Membiru Di Danau Kaolin Kini Jadi Lokasi ‘Hits’ Di Indonesia

Secara jujurnya, saya bukanlah seorang pengemar pulau. Tetapi setelah melihat keindahan permandangan di Danau Kaolin, hati ini seolah-olah terpanggil untuk bergegas kesana. Danau Kaolin merupakan salah satu destinasi cantik yang terletak di kepulauan Bangka Belitung, Indonesia.

Anda yang sedang merancang ke sini, Danau Kaolin adalah lokasi yang tidak wajar dilepaskan. Asalnya, Danau Kaolin terbentuk daripada sisa eksploitasi cari gali bahan tersebut. Buat pengetahuan anda, Kaolin ialah sejenis tanah liat halus yang berwarna putih. Kaolin digunakan sebagai bahan mentah dalam pembuatan seramik, tembikar,dan jubin.

Inilah yang dikatakan keindahan di sebalik kehancuran. Kini Danau Kaolin menjadi salah satu destinasi pelancongan yang sedang hits di Indoesia.

Tebing berwarna putih disertakan air yang membiru, Danau Kaolin menjanjikan permandangan yang cukup mempersonakan sepanjang mata melihat. Sekilas pandang, permandangan di sini mirip seperti Gunung Bromo mini tetapi berwarna putih.

Untuk sampai ke sini, anda boleh melalui Tanjung Pandan. Ia mengambil masa hanya 10 minit perjalanan jika menaiki kereta. Tanjung Pandan merupakan bandar besar di Pulau Belitung, yang terletak di daerah Bangka Belitung, Indonesia.

Buat masa sekarang, di sini masih belum lagi ada kemudahan awam seperti pengangkutan atau tempat penginapan. Jika memerlukan penginapan, anda boleh mencari hotel di pusat bandar Tanjung Pandan. Di sana terdapat pelbagai hotel dengan tawaran harga yang menarik.


Daniel Craig ‘Berhenti’ Sebagai James Bond

“I’d rather slash my wrists than play James Bond again.” Daniel Craig pernah mengeluarkan kenyataan ini ketika ditanya adakah dia akan kembali sebagai James Bond selepas ‘Spectre’. Spectre merupakan filem ke-4 Daniel Craig sebagai Bond.

Spekulasi Daniel Craig akan berhenti dari franchise filem James Bond bertambah kuat apabila Daniel Craig dilaporkan telah bersetuju untuk berlakon untuk satu siri drama baru, ‘Purify’. Drama ini akan berlangsung untuk beberapa musim, 20 episod setiap musim.

Daniel yang kini berusia 47 tahun sudah beberapa kali dipujuk oleh Sony untuk kembali sebagai James Bond tetapi tiada kata putus dari Daniel buat masa ini. Tidak bermaksud Daniel tidak boleh berlakon sebagai Bond jika beliau komited dengan drama Purify. Jika Sony masih mahukan Daniel sebagai Bond, Sony boleh menjalankan pengambaran filem Bond yang akan datang mengikut kesesuaian jadual Daniel.

Beberapa nama sudah disebut untuk menggantikan Daniel Craig sebagai James Bond. Antaranya Tom Hardy, Damian Lewis, Henry Cavill dan Idris Elba.

Dengan nama-nama hebat yang dapat menggantikan Daniel Craig ini, saya rasa calon yang paling sesuai untuk jadi the next Bond adalah Tom Hardy atau Henry Cavill kerana mereka ini sudah punya pengalaman berlakon sebagai spy sebelum ini. Tom Hardy menyinar dalam ‘This Means War’ manakala Henry Cavill dalam filem ‘Man From UNCLE’. Tetapi jika Sony mahukan James Bond dari pelakon kulit hitam, Idris Elba adalah pilihan yang tepat. Jadi, apa kata anda? Siapa yang anda mahu tengok sebagai the next Bond?


Daniel Craig Sah Kekal Sebagai James Bond Untuk Filem Terbaru

Spekulasi yang mengatakan aktor hebat seperti Idris Elba, Tom Hiddleston dan James Norton bakal memegang watak James Bond kini berakhir apabila Daniel Craig sendiri akan kembali memegang watak perisik ini yang dijangka keluar tahun 2019.

Dalam satu temubual untuk promosi filem ‘Spectre’ sebelum ini, Craig berkata beliau lebih rela ‘menghiris pergelangan tangannya’ daripada kembali memegang watak Bond. Beliau turut menolak tawaran USD100 juta untuk dua filem Bond akan datang sebelum ini.

James Bond will return to US cinemas on November 8, 2019 with a traditional earlier release in the UK and the rest of the world. pic.twitter.com/6HnaDnfruK

Komitmen yang tinggi diperlukan untuk menjadi Bond dan mungkin itu antara sebab kenapa Craig menolak untuk kembali menjadi James Bond. Tetapi khabarnya tawaran yang ‘sangat lumayan’ berjaya mengumpan Craig untuk kembali sebagai Bond.

Aktor berkenaan akan berusia 51 tahun apabila filem ini keluar di pawagam. Roger Moore dan Sean Connery membuat penampilan terakhir mereka sebagai Bond juga pada usia 50-an.

Kemungkinan besar ini adalah filem terakhir Daniel Craig sebagai Bond. Selepas ini team 007 sudah boleh merancang awal siapa yang mereka perlu pilih untuk James Bond seterusnya. Saya nampak Tom Hardy layak untuk jadi Bond yang seterusnya.


Daniel Craig Menyinar Dalam Filem Rompakan Epik ‘Logan Lucky’

Kali pertama melihat trailer filem Logan Lucky ini dan melihat nama Steven Soderbergh, saya tahu filem ini bukan filem yang biasa-biasa. Siapa yang minat dengan karya-karya Soderbergh sebelum ini seperti Ocean’s 11 pasti akan suka dengan buah tangan terbaru Soderbergh ini.

Lihat poster sahaja, 3 muka artis terkemuka Hollywood menjadi penarik untuk filem ini. Kita ada Magic Mike(Channing Tatum), James Bond(Daniel Craig) dan Kylo Ren(Adam Driver) berlakon dalam satu filem. Ini sahaja sudah cukup untuk menarik penonton untuk tonton filem ini.

Secara kasar, filem ini mengisahkan Jimmy (Channing Tatum) dan adiknya Clyde Logan (Adam Driver) yang merancang satu rompakan besar di Charlotte Motor Speedway. Misi ini tidak boleh dijalankan berdua dan mereka merekrut Joe Bang (Daniel Craig), seorang pakar letupan untuk bersama-sama menjayakan rompakan ini. Adik mereka, Riley Keough(Millie Logan) turut bersama bagi menjayakan rompakan epik ini.

Setting filem ini adalah suasana country yang berbeza dengan filem rompakan Soderbergh sebelum ini. Pemilihan muzik latar juga kebanyakkan lagu-lagu country yang kita mungkin jarang dengar. Jadi secara mudah ini adalah cerita rompakan ‘budak kampung’ ke atas satu organisasi besar.

Personaliti Jimmy dan Clyde adalah sangat laid back dan sempoi. Jadi rentak dan mood cerita ini di awal filem pun agak perlahan. Momentum filem ini mula naik apabila Joe Bang mula beraksi. Kalau kita sudah biasa tengok Daniel dengan persalinan kacak sebagai James Bond, anda akan terkesima melihat Daniel berambut blonde dan gila-gila dalam filem ini. Lain macam watak dia dalam filem ini.

Atas cadangan Joe, Jimmy dan Clyde juga perlu merekrut dua adik Joe Bang. Adik Joe Bang ini dua-duanya jenis blur tetapi penting untuk menjayakan misi ini. Kehadiran watak kedua-dua watak adik beradik ini mewarnai lagi filem Logan Lucky ini.

Jimmy sebagai mastermind rompakan ini merancang dengan segala persiapan. Tetapi nak dijadikan cerita, mereka terpaksa awalkan rompakan mereka lebih awal dan terpaksa merompak ketika perlumbaan Coca-Cola 600. Masalah pastinya akan timbul sebab ianya perlumbaan yang terkenal dan pastinya bilangan penonton dan aspek sekuritinya pun lebih ketat.

Joe Bang sebenarnya berada di dalam penjara dan misi mereka bukan setakat membuat rompakan, tetapi perlu juga ‘menyeludup’ keluar Joe. Jadi ini yang menjadikan cerita Logan Lucky ini sebuah filem rompakan yang bijak. Anda kena tengok dan ambil perhatian dari awal cerita.

Untuk filem Logan Lucky ini, saya beri rating 7.5/10. Ianya filem yang hebat cuma saya expect more daripada Soderbergh sebenarnya. Mungkin sebab jalan ceritanya yang agak slow  sebelum bermulanya agenda rompakan. Ini hanya pandangan peribadi saya sahaja.

Jika anda peminat filem-filem rompakan bijak seperti Ocean’s Eleven dan Italian Job, ini filem yang perlu anda tonton. Enjoy!


21 Tip Dan Persiapan Buat Anda Sewaktu Di Dalam Kapal Terbang

Berikut ialah TIPS sebelum menaiki kapal terbang, peralatan dan pakaian yang tidak digalakkan dipakai bila anda nak ‘fly‘, dan etika bila di udara melalui pengalaman saya sepanjang 5 tahun menjadi traveler.

1. Elakkan barisan ada keluarga dan kanak-kanak

Sewaktu berbaris untuk pemeriksaan keselamatan, elakkan barisan yang ada keluarga dengan anak-anak kecil. Kecepatan mereka tak sama dengan anda yang solo atau berdua.

2. Buka jaket, jam, tali pinggang dan keluarkan barang elektronik

Untuk mempercepatkan pemeriksaan dan memendekkan barisan, penting untuk anda bersiap sedia dengan mengeluarkan siap-siap segala alatan elektronik dan cecair dari bagasi tangan anda.

Buka jaket / sweater, tali pinggang dan kasut boot, dan keluarkan duit syiling dari poket. Masukkan botol-botol cecair anda dalam satu plastik boleh zip yang lutsinar!

Bergerak cepat bila dipanggil dan ambil barang-barang anda segera dan pakai semula di kawasan yang jauh dari kawasan pemeriksaan!

Jangan beli air botol, sebaliknya bawalah botol kosong anda sendiri. Hampir semua airport di dunia ada mesin air percuma tinggal isi saja.

Maka anda tak perlu pun beli air botol sebelum pemeriksaan ataupun selepas. Kan jimat duit! Botol kosong takkan dirampas ketika pemeriksaan.

Jangan degil bawa beg jauh lebih besar dari had. Ini ialah sikap penting diri! Bila anda patuhi saiz, beg anda boleh disimpan menegak kerana beg yang disimpan melintang di atas membazir ruang.

5. Elakkan dari memakai terlalu banyak barang kemas

Kalau nak juga pakai, masukkan dalam plastik ataubeg kecil sebelum berbaris untuk pemeriksaan. Lepas pemeriksaan bolehlah pakai semula.

6. Elakkan memakai pakaian ketat terutama dalam penerbangan jarak jauh

Dalam penerbangan panjang hampir setiap masa anda duduk di kerusi anda tanpa banyak pergerakan maka pakaian ketat boleh menyebabkan DVT (deep vein thrombosis) iaitu penggumpalan darah dalam salur darah.

Kaki boleh bengkak kerana darah tak mengalir. Selamatkan diri anda dari perkara ini.

7. JANGAN PAKAI KASUT TINGGI (heels) tak kiralah anda di kelas pertama, bisnes atau ekonomi

Ini penting kerana tumit kasut tinggi BIASANYA TAJAM boleh bocorkan gelongsor kecemasan kapal terbang bila anda memijaknya dan ini boleh melambatkan pergerakan anda ketika waktu kecemasan!

Bayangkan apa yang akan terjadi kepada anda dan penumpang lain! Pakailah kasut sarung atau kasut sukan yang mudah dibuka dan yang mampu melindungi kaki anda ketika waktu kecemasan.

Nak bergaya boleh bergaya nanti bila sampai destinasi. Who knows that your heels can cost other people’s lives?

8. Jika anda travel ke destinasi bermusim sejuk, ‘pack’ baju sejuk dan jaket tebal anda dalam bagasi kargo

Pakailah beberapa lapisan baju dan jaket nipis ketika dalam kabin. Kalau nak juga bawa jaket tebal dalam kabin, pek guna beg vakum dan masukkan dalam bagasi tangan anda. Ini untuk menjimatkan ruang dan memudahkan pergerakan dalam kabin bukan saja untuk anda tapi untuk penumpang lain.

Dalam kapal anda juga boleh minta selimut. Ia jauh lebih baik dari pakai jaket tebal-tebal yang merimaskan. But please don’t steal the blanket!

9. Elakkan dari memakai skirt pendek dan pakaian yang terlalu berjurai

Bila berlaku kecemasan, skirt pendek anda takkan melindungi anda dari elemen cuaca dan bahaya persekitaran. Dan pakaian terlalu berjurai pula boleh menyebabkan anda tersangkut di kerusi-kerusi ketika anda bergerak menuju pintu kecemasan.

10. Jangan tidur sewaktu kapal terbang berlepas dan mendarat

3 MINIT PERTAMA dan TERAKHIR di setiap penerbangan ialah MINIT PENTING atau masa hidup dan mati kerana menurut statistik, sebahagian besar kemalangan udara berlaku ketika berlepas dan mendarat. Maka JANGAN TIDUR di 3 minit pertama dan terakhir ini!

11. Tumpukan perhatian kepada demo keselamatan

Walau anda sudah terbang beberapa kali, sentiasa TUMPUKAN PERHATIAN terhadap demo keselamatan kerana peraturan setiap kapal mungkin berbeza dari kapal lain. Perhatikan dan ingat di mana pintu kecemasan terdekat dengan anda. Sentiasa peka dengan arahan anak kapal!

12. Sentiasa pakai tali pinggang bila di tempat duduk anda walaupun tiada  ‘turbulence‘!

Benda macam ni datang tanpa amaran, dan anda tak mahu tercampak hingga kepala terhentak di ‘overhead compartment’ dan yang lain-lain yang boleh menyebabkan kecederaan serius.

Tolong jangan buka kasut jika anda tahu anda bukan jenis pembersih/ada kaki busuk! Udara dalam kabin dikitar semula, bau busuk dan sebagainya boleh kekal dalam kabin dan menyebabkan ketidakselesaan penumpang lain. Kalau nak juga, pastikan stokin anda bersih dan jangan buka stokin.

Jika anda perlu baringkan kerusi, baringkan dengan berhati-hati kerana kita tak tahu kalau orang kerusi belakang sedang gunakan meja untuk makan/minum air panas dan sebagainya.

15. Ajari anak adab dan tatasusila sewaktu di dalam penerbangan

Ajari anak-anak anda untuk tak menendang kerusi di hadapan. Ini merupakan salah satu perkara paling tak disukai oleh kita semua ketika di udara. Usahakan, buat anak anda dengar nasihat anda bukan anda pula dengar kata mereka.

Arm rest ialah hak utama buat yang duduk ditengah-tengah. Jika anda duduk ditingkap atau di aisle, anda dijamin ada satu arm rest. Kalau anda ambil dua-dua, yang duduk tengah tak dapat apa-apa. Be considerate!

Kalau yang duduk di sebelah anda bukan yang anda kenal dan mereka tak mahu berbual dengan sesiapa pun, jangan paksa! Berikan privasi!

18. Cuba tunggu waktu sesuai untuk ke tandas

Bila nak ke tandas, tunggulah masa sesuai, bukan sewaktu anda nampak anak kapal sedang sorong troli makanan dan minuman! Selepas anda makan, tunggu sehingga anak kapal kumpul dulang barulah anda bangun.

Gunalah tandas macam mana anda guna tandas di rumah anda. JANGAN BUAT KECAH/SEPAH. Jangan juga guna tandas terlalu lama, ingatlah bahawa dalam kapal ada penumpang lain juga. Again, BE CONSIDERATE.

20. Isi borang ketibaan dan pastikan siap sebelum kapal terbang mendarat

Ketika dalam penerbangan atau sebelum keluar dari kapal, isikan borang/kad ketibaan! Jangan tunggu sampai imigresen baru nak isi. Dengan itu penting untuk anda bawa satu atau dua pen dalam beg anda!

21. Tunggu bila kapal sudah betul-betul berhenti baru anda bangun ambil beg

TUNGGU GILIRAN anda untuk bergerak ke depan kapal. Tak perlu berebut-rebut Ambil beg dan bergerak secara cekap.

Akhir sekali, HORMATILAH ANAK-ANAK KAPAL/FA/pramugari dan pramugara. Elakkan dari berlawan cakap atau bergaduh tak kira di lapangan terbang, waktu pemeriksaan, terutama sekali ketika di atas kapal.

Kalau anda tak puas hati dengan servis, bincang di tepi atau di belakang orang awam. Tak perlu marah-marah atau jerit-jerit. Mereka ini membantu memudahkan urusan anda, mereka ini juga manusia dan ada perasaan. Be civilized!

Baca lagi: 10 ‘Trick’ Beli Tiket Kapal Terbang Dengan Lebih Murah


Gambar Potret Daripada Danielle Tunstall Ini Akan Mengganggu Fikiran Anda Seketika (NSFW)

Danielle Tunstall merupakan seorang horror photographer yang mahu berkongsikan apa yang ada dalam minda psikosis beliau kepada semua. Setiap gambar yang diambil ada perinciannya yang tersendiri sama ada dari aspek seram, takut, dan kadang-kadang seksual (NSFW).

Berkata di laman Sploid, Danielle menggunakan skill yang ada pada diri beliau dan krew yang terlibat supaya gambar nampak lebih realistik.

Layari Danielle Tunstall untuk lebih gambar.


Dapat $100,000 Jual Gambar Instagram Orang Lain. Tidak Menyalahi Undang-Undang Di US

Richard Prince yang terkenal dengan menjual hasil seni orang lain sebagai hasil sendiri tanpa melanggar undang-undang hak cipta telah kembali. Kali ini dia menjual gambar-gambar screenshot dari akaun Instagram orang lain. Perbuatannya ini telah menimbulkan persoalan mengenai hasil kerja seni di kalangan artis seni.

Dia telah menjual kanvas yang memaparkan gambar-gambar milik pengguna Instagram tanpa kebenaran. Prince telah menjual kanvas-kanvas terbabit yang diambil secara screenshot sahaja dan mengubahsuai komen di bawah gambar itu telah membuatkan ia boleh dijual secara sah tanpa menyalahi undang-undang di bawah terma “Fair Use” gambar asal.

Seorang pengguna Instagram, @doedeere telah mengakui Prince tidak meminta kebenarannya dan gambarnya telah dijual dengan harga $90,000 ketika sesi preview untuk VIP. Walaubagaimanapun, dia tidak merancang untuk menyaman Prince.

@doedeere memuatnaik status ini di akaun Instagram miliknya:

“Ya, potrait saya sedang dipamerkan di Frieze Gallery di bandar New York. Ya, ia hanyalah screenshot (bukan lukisan). Tidak, saya tidak beri kebenaran dan ya, artis kontroversi Richard Prince tetap letak disitu.”

Saman? Prince pandai mengeksploitasi undang-undang yang akhirnya dia mengaut keuntungan tinggi. Walaupun banyak kali disaman oleh pelbagai pihak, dia bebas atas dasar “fair use”. Antaranya kes dia dengan jurugambar, Patrick Cariou. Gambar milik Cariou diubah sebegini dan dinyatakan sebagai hasil seni Prince:

Kanvas-kanvas ini pernah ditampilkan di pameran “New Portraits” di Gagosian Gallery, New York, US. Kini, ia dijual di New York dalam lingkungan $100,000 setiap satu.

LIKE dan FOLLOW Vocket di Facebook serta Instagram


Dapat Atasi Masalah ‘Double-Parking’, China Guna Robot Pintar Untuk Alih Kenderaan

Apabila kita parkir kenderaan di tempat awam, pasti akan ada segelintir pemandu yang terpaksa meletakkan kenderaan secara ‘berlapis’ gara-gara ruang letak kereta yang terhad. Hal ini boleh bertambah sulit sekiranya tiada nombor diletakkan untuk menghubungi pemilik memintanya mengalihkan kenderaan. Namun isu ini boleh ditangani dengan penggunaan robot pintar.

Baru-baru ini tular rakaman video menunjukkan sebuah robot digunakan untuk mengalih kereta yang  diletakkan secara double-parking. Dalam video itu kelihatan satu robot meluncur ke bawah kenderaan-kenderaan itu dan mengalihnya tempat lain, sambil dikawal oleh seorang penguatkuasa yang berada di lokasi berhampiran.

Robot itu merupakan ciptaan sebuah syarikat teknologi Shenzhen Shanyi Technologies, yang fokus pada menyelesaikan masalah tempat letak kereta dengan mengabungkan solusi pemanduan AI bersepadu dengan robot mereka.

China is very advanced in removing illegally parked cars. pic.twitter.com/Z22VDENS0k

— Curiously Curious (@justcurious1313) September 30, 2022

Tambah syarikat itu lagi, solusi itu sesuai digunakan secara meluas di kawasan trafik statik yang kekurangan tempat letak kereta, seperti kawasan pejabat komersial, lapangan terbang, stesen kereta api berkelajuan tinggi, hospital dan kawasan kediaman.

Solusi tersebut boleh mengurangkan pelepasan karbon kereta di tempat letak kereta dengan berkesan dan mengurangkan masa menunggu untuk kereta double parking dialihkan — sekiranya ada kenderaan lain menghalang kereta anda, robot ini dapat mengalihkannya dengan cekap dan efisen dalam masa 20 saat sahaja.

Bayangkan jika robot ini digunakan secara meluas di Malaysia, sudah pasti kes side mirror patah dan badan kereta bercalar boleh berkurangan. Sebelum ini ada seorang pemandu Mercedes mencabut nombor plat Perodua Viva gara-gara keretanya dihalang double parking.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Dapat Balasan Serta-Merta, Netizen Puas Hati Lihat Telefon Penunggang Motosikal Terjatuh Semasa Buat ‘Wheelie’

Seorang pengguna jalan raya berkongsi rakaman video dashcam keretanya di mana ada seorang penunggang motosikal mendapat ‘hukuman’ on the spot selepas membuat beberapa kesalahan.

Dalam satu video berdurasi 41 saat, ada seorang penunggang motosikal telah memarahi seorang pemandu Perodua Myvi yang melalui di hadapannya.

Kemudian secara tiba-tiba dia membuat aksi ‘wheelie’ sejurus lampu isyarat merah bertukar menjadi hijau.

Namun dalam beberapa meter selepas itu telefon pintarnya keluar dari poket dan terjatuh ke atas jalan raya.

karma is real bro 👌 #dash #dashcam #dashcamviral #dashcammalaysia #matrempit #matmotor #viral #fyp #fypnew #karmadunia

♬ original sound – Putri Fieyna – Putri Fieyna

Dia segera memberhentikan motosikal dan mengundur perlahan-lahan untuk mengutip telefonnya.

Penunggang motosikal itu ‘bernasib baik’ kerana ketika itu jalan raya tidak sibuk dan tiada mana-mana kenderaan melenyek telefon tersebut.

Rakaman video yang dikongsikan tular di kalangan netizen dan membuatkan orang ramai rasa puas hati dengan ‘hukuman’ yang diterimanya serta-merta.

Nyata netizen yang geram dengan tindakan ‘wheelie’ lelaki itu, mereka mahu dia sendiri yang jatuh bukan telefonnya, supaya pada masa hadapan dia akan beringat tidak melakukan aksi-aksi berbahaya lagi.


Dapat Bantu Pemanduan Pada Waktu Malam, Australia Bakal Guna Penanda Jalan ‘Glow-In-The-Dark’

Semua orang sedia maklum pemanduan pada waktu malam agak mencabar, lebih-lebih lagi apabila memandu di kawasan yang mempunyai pencahayaan yang kurang baik. Jadi pemandu perlu lebih fokus dan berhati-hati supaya dapat mengelak berlakunya kemalangan.

Bagaimanapun, nampaknya permasalahan itu kini sudah mempunyai jalan penyelesaian apabila sebuah firma pembinaan jalan, Tarmac Linemarking dipilih oleh pihak berkuasa keselamatan pengangkutan jalan VicRoads, bersama-sama dengan syarikat keselamatan permukaan jalan OmniGrip untuk menjalankan ujian tanda jalan bercahaya (glow-in-the-dark) di jalan terpilih sekitar Victoria, Australia.

Garisan di atas jalan itu akan kelihatan seperti biasa pada waktu siang, tetapi apabila waktu malam tiba, garisan itu akan memantulkan ‘cahaya hijau’ terang di sepanjang jalan.

Memetik kenyataan rasmi Regional Roads Victoria, solusi ini dapat memudahkan pemandu melihat penanda garisan atau papan tanda pada waktu malam, jadi ia sangat membantu terutamanya buat orang yang tidak biasa memandu melalui sesuatu kawasan baharu.

Daripada beberapa keping gambar yang dikongsikan oleh Tarmac Linemarking, walaupun dalam keadaan gelap-gelita, garisan-garisan di atas jalan itu jelas kelihatan dengan penggunaan penanda jalan bercirikan Photo-Luminescent.

Pada awal 2021, sebanyak AUD245 juta (RM768.2 juta) telah didedikasikan kepada Victoria di bawah ‘Program Keselamatan Jalan Raya’ untuk mempercepatkan pelancaran beberapa inisiatif keselamatan jalan raya.

Ia bukan sahaja dapat menyelamatkan nyawa di jalan luar bandar, bahkan menggalakkan perlindungan yang lebih besar untuk pengguna jalan raya yang lebih terdedah, seperti penunggang basikal dan pejalan kaki.

Melalui pembiayaan ini, sebanyak AUD4 juta (RM12.5 juta) dilaburkan untuk pelaksanaan ‘Inovatif Baharu’ di 70 lokasi seluruh wilayah Victoria untuk menambah baik ciri-ciri keselamatan untuk pemandu dan pejalan kaki.

Dalam pakej ‘Inovatif Baharu’ itu, selain penanda jalan ‘glow-in-the-dark‘, dua lagi inisiatif yang bakal dikembangkan; penggunaan manik kaca dan termoplastik yang lebih tebal ditambah pada cat penanda garis untuk memberikan pemantulan lebih baik, serta penggunaan LED pada permukaan jalan yang dapat membantu pejalan kaki menyeberang jalan dengan lebih selamat.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baru-baru ini seorang pengguna lebuh raya Temiang-Pantai berhadapan dengan penunggang motosikal tunjuk lagak samseng. Tonton video tersebut pada pautan di bawah.

Cuba ‘Cover Line’ Selepas Kena Hon, Rider Ini Acah Mahu Hempas Topi Keledar Pada Kereta

Seperti Kereta Sebenar, Myvi Dihasilkan Daripada LEGO Ini Buat Netizen Terpegun

‘Jangan Tekan Kerajaan’ – Menteri Pengangkutan Kecewa Permintaan Pengendali e-Hailing


Dapat Ganti Rugi Tiket Percuma, Gadis Belarus Puji Kualiti ‘Customer Service’ Pawagam Di Malaysia

Adakalanya hari semasa kita menonton wayang, akan terjadi perkara yang tidak dapat dijangka sehingga tayangan filem itu tertanggu.

Baru-baru ini seorang wanita mat salleh terkejut apabila dia mendapat tiket wayang percuma ekoran masalah teknikal berlaku semasa tayangan filem berlangsung di sebuah panggung wayang di pusat beli-belah terkemuka ibu kota.

Honestly, so surprised to experience that! #tiktokmalaysia #traveltiktok #travelmalaysia #travelvlog #kualalumpur

Menurut Victoria Sergeeva, ketika dia menonton filem, tiba-tiba suara pelakon tidak keluar dan pihak panggung wayang terpaksa tayangkan semula filem itu daripada awal.

Selepas wanita itu dan pasangannya keluar dari panggung wayang, mereka berdua diberikan dua tiket ‘ganti rugi’ disebabkan masalah yang berlaku semasa tayangan pada ketika itu.

Pada masa sama, orang ramai turut tertanya-tanya di manakah lokasi panggung wayang yang Victoria pergi kerana mereka tidak pernah mendengar nama panggung wayang itu sebelum ini.

Victoria menjelaskan panggung wayang itu sudah lama berada di pusat beli-belah terkemuka di ibu kota itu dan dia sudah menjadi pelanggan di situ sejak tahun 2019 lagi.


Dapat Ilmu Ekstra, Ini 9 Dokumentari Menarik Di DidikTV Yang Wajib Anda Tonton

Sejak DidikTV KPM diperkenalkan oleh Kementerian Pendidikan Malaysia (KPM), ramai ibu bapa, guru dan pelajar memberi respon positif. DidikTV KPM ternyata membantu pelajar dalam sesi Pengajaran dan Pembelajaran di Rumah (PdPR) dengan lebih efisien.

Untuk pengetahuan anda, program yang disiarkan dalam DidikTV KPM bukan hanya boleh ditonton oleh pelajar sahja. Sebenarnya banyak dokumentari menarik di DidikTV KPM yang anda bukan pelajar pun boleh tonton. Ini antaranya.

Rindu betul mahu pergi pantai. Dapat tonton rancangan ‘By The Sea’ dalam DidikTV KPM ini bagus juga. Boleh tahu pantai menarik yang ada ada di serata Malaysia. Nanti boleh ajak keluarga dan rakan untuk pergi bersama.

Sebenarnya masyarakat di Asia ini mempunyai keunikannya yang tersendiri. Lepas tonton rancangan ‘Dunia Tersembunyi’ dalam DidikTV KPM, mesti terkejut sebab ada budaya sebelum ini yang anda mungkin tidak tahu pernah wujud.

Kaki travel mesti suka tonton rancangan ‘Go Travel’ dalam DidikTV KPM. Program ini memaparkan tempat pelancongan menarik di negara ASEAN. Boleh catat siap-siap. Nanti bila sudah boleh travel boleh terus pergi.

Selalu craving makanan tengah malam? Anda mungkin tergoda dengan rancangan ‘Supper Heroes’ dalam DidikTV KPM. Banyak negara luar popular dengan late night cravings. Tiba-tiba lapar pula.

Anda yang pernah melancong ke negara luar mesti suka sertai festival yang ada. Mari tonton rancangan ‘Festival Jurnal Kembara Dunia’ dalam DidikTV KPM. Banyak festival dunia yang popular rupanya.

Siapa di sini chef? Biasalah dalam perjalanan industri makanan ini mesti ada cabarannya. Anda boleh belajar macam mana untuk hadapinya dengan rancangan ‘Jurnal Resipi’ dalam DidikTV KPM.

Mana kaki pancing semua? Kalau anda mahu tahu lokasi memancing yang unik, boleh tonton rancangan ‘Off The Hook’ dalam DidikTV KPM. Bolehlah anda tahu lokasi yang banyak ikan kan?

Sebagai rakyat Malaysia, perlulah tahu sejarah yang ada di Malaysia. Tonton rancangan ‘The Streets Tanah Airku’ dalam DidikTV KPM. Anda akan tahu jalan bersejarah di Malaysia dan setiap jalan ada kisah di sebaliknya.

Bayangkan wujudnya tempat pelancongan yang korang tak pernah tahu pun sebelum ni. Sebab tu kena tengok rancangan ‘Unsung Places’ dalam DidikTV KPM. Misteri jugalah rancangan ini. Tidak sabar untuk tonton.

Itulah antara dokumentari menarik di DidikTV KPM yang anda boleh tonton. Orang kata, tuntut ilmu biarlah sampai ke negara China. Jangan lepaskan peluang ini untuk dapatkan ilmu tambahan yang berguna dengan DidikTV KPM.

Untuk makluman, anda boleh tonton DidikTV KPM yang bersiaran di ntv7 bermula jam 7 pagi hingga 12 tengah malam setiap hari. Saksikan jugak episod terkini DidikTV KPM di Youtube Channel ntv7MALAYSIA Official.

Akhir kata, program yang disiarkan dalam DidikTV KPM ternyata dapat menyuburkan budaya ilmu dalam kalangan rakyat Malaysia. Jom dapatkan ekstra ilmu dengan menonton DidikTV KPM bermula hari ini!

Ini beberapa artikel DidikTV KPM yang lain. Baca lagi pada pautan di bawah.

Ini Pandangan Para Guru Mengenai Proses Pengajaran Dan Pembelajaran Menerusi DidikTV

Pendekatan Silibus Pelajaran Lebih Menarik, Pelajar ‘Enjoy’ Konsep DidikTV

DidikTV KPM Bantu Meningkatkan Akses Pendidikan Berkualiti Buat Pelajar


Dapat Jimatkan Minyak Sehingga 7%, Proton X70 MC Sedia Ditempah Bermula RM93,900

Proton X70 merupakan SUV keluaran Malaysia yang telah mengubah lanskap dan ‘selera’ orang ramai apabila jumlah tempahan model tersebut saban hari semakin meningkat sehingga bakal pengguna baharu perlu menunggu masa yang agak lama untuk mendapatkan ready-stock.

Terbaharu, model SUV itu telah mendapat Minor Changed (MC) buat pertama kali sejak dipasarkan pada 2018 lalu. Antara beberapa perubahan kecil yang dilakukan untuk ‘kali pertama’ ini; daripada segi enjin dan rekaan.

Pertamanya, Proton X70 MC menggunakan enjin daripada adiknya X50, ini bermakna saiz kapasitinya lebih kecil 1.5 liter turbocas tiga-silinder TGDi yang menghasilkan 174hp. Bagaimanapun, Proton masih lagi menawarkan varian tertinggi 1.8 TGDi.

Tork juga dikurangkan kepada 255 Nm dari 1,500 hingga 4,000 rpm. Bagaimanapun Proton menegaskan kekurangan ini tidak akan dirasai semasa pemanduan harian, tambahan pula berat dikurangkan sebanyak 43kg.

Pihak Proton juga mendakwa model SUV baharu ini juga mampu menjimatkan minyak sehingga 7% untuk kegunaan dalam kawasan bandar. Proton X70 MC juga ditawarkan semula dalam varian AWD berdasarkan permintaan ramai.

Daripada segi rekaan pula, Proton X70 MC menerima sedikit perubahan kosmetik, dari segi warna yang merangkumi kemasan ‘Quartz Blac‘ pada bahagian bampar hadapan dan belakang.

Roda aloi 19-inci kini mempunyai rekaan baharu, pintu belakang boleh dibuka dengan sensor kaki dan tempat duduk kulit jenis ‘Nappa’ dengan lapisan utama hitam baharu.

Untuk ciri-ciri keselamatan pula, X70 2022 ini mendapat penarafan ASEAN NCAP 5 bintang serta enam beg udara SRS, Sistem Bantuan Pemandu (ADAS), Sistem Pemantauan Tekanan Tayar (TPMS) dan kamera 360 berserta paparan 3D.

Proton X70 2022 hadir dalam enam pilihan warna; Snow White, Armour Silver, Jet Grey, Ruby Red, Cinnamon Brown dan Space Grey.

Bagi yang berminat, anda mempunyai lima pilihan varian, 1.5L TGDi STANDARD 2WD (RM93,900), 1.5L TGDi EXECUTIVE 2WD (RM105,500), 1.5L TGDi STANDARD AWD (RM113,300), 1.5L TGDi PREMIUM AWD (RM117,900) dan 1.8L TGDi PREMIUM AWD (RM121,800)

Anda boleh mula mendaftar minat di pautan ini atau melawat mana-mana bilik jualan dan pameran yang berhampiran untuk mendapatkan SUV terbaharu Proton X70 MC ini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada pertengahan bulan lalu, Proton perkenalkan model ‘Saga MC2’ yang ditawarkan dalam empat jenis varian. Baca lebih lanjut melalui pautan di bawah.

Proton Saga MC2 ‘Facelift’ Dilancarkan Dalam Empat Varian, Harga Bermula RM34,400

Afrika Selatan Bakal Terima Tiga Model Baharu Proton Julai Ini


Dapat Kesan Lokasi Telefon, Mekyun Bersama Polis Berjaya Ambil Terus Dari Rumah Pencuri

Kehilangan telefon pintar yang digunakan seharian sememangnya satu mimpi ngeri buat para pemilik. Baru-baru ini, influencer terkenal media sosial, Mekyun atau nama penuhnya Wee Yun Nee telah berkongsi detik cemas apabila telefon pintar miliknya telah hilang.

Menurut Mekyun, beliau berjaya mengesan lokasi sebenar telefon pintarnya selepas hilang sejak beberapa hari yang lalu. Selepas berjaya mengesan lokasi telefon pintarnya, beliau telah mendapatkan bantuan polis lalu bergegas ke lokasi tersebut dalam mendapatkan semula telefonnya.

Bercerita lebih lanjut, Mekyun memberitahu bahawa telefon bimbit itu diserahkan semula oleh pencuri sebaik sahaja melihat ketibaan pihak polis di hadapan rumah suspek.

Beliau juga sempat mengucapkan terima kasih kepada kedua ibu bapanya kerana sentiasa berada di sampingnya sepanjang proses siasatan dijalankan.

Dalam pada itu, Mekyun juga menasihati orang ramai untuk berfikir panjang sebelum mengambil hak milik orang lain terutamanya telefon pintar yang sudah menjadi barang penting pada masa kini. Dengan teknologi terkini, semua peranti sudah boleh dijejak sama ada menggunakan FindMy untuk iOS atau pun Find My Device untuk Android.

Anda juga diingatkan untuk mengaktifkan ciri jejakan pada peranti yang digunakan agar dapat memudahkan pencarian sekiranya berlaku kehilangan atau dicuri pada masa kelak. Di samping itu, anda juga boleh mengunci peranti sepenuhnya dari jarak jauh jika tidak boleh ditemui lagi.


‘Dapat Lihat Dari Jauh’ – Penduduk Di Kelantan Jadi Saksi Tak Bai Digegarkan Dengan Letupan Bom Dan Tembakan

Kira-kira jam 10 malam tadi, Sempadan Malaysia-Thailand digegarkan dengan beberapa siri letupan bom dan juga kedengaran kejadian berbalas tembakan dipercayai berlaku di Pekan Tak Bai, Narathiwat.

Menurut laporan, bunyi bom dan tembakan itu jelas kedengaran dari arah Pengkalan Kubor, Tumpat, Kelantan yang terletak lebih kurang 400 meter seberang Pekan Tak Bai.

Lantaran itu, orang ramai dilihat telah merakam kejadian yang menunjukkan situasi tegang di Tak Bai dengan api marak dan beberapa lelaki bertindak melepaskan tembakan.

SEMENTARA itu warganegara warganegara Kelantan melihat dari jauh pertempuran berkenaan yang berlangsung di sebalik Sungai Golok ketika ini pic.twitter.com/WgjxgLf1dH

— HAZIQ ASYRAF JR (@Haziq_Escobar) May 25, 2022

A police station in Tak Bai, Naratiwat Province in Thailand's deep south was attacked late on Wednesday night. The assailants opened fire and threw grenades. At least three officers were injured #ไฟใต้ #ตากใบ pic.twitter.com/FZBCGvRDRS

— James Buchanan จิมมี่ (@JBuchananBKK) May 25, 2022

takbai, thailand case tonight! pic.twitter.com/mxGNjalESl

Kejadian tersebut telah meraih perhatian orang ramai terutama sekali mereka yang tinggal berdekatan dengan Pengkalan Kubor, Tumpat, Kelantan. Bukan itu sahaja, para netizen turut menzahirkan kebimbangan dengan situasi tegang tersebut.

Malah, mereka yang berada berdekatan dengan sempadan Malaysia-Thailand dilihat berjaga malam kerana bimbang dengan bunyi tembakan yang kedengaran. Rata-rata netizen juga berharap situasi tegang itu akan segera berakhir.

Sebagai warga tumpat, akuuu kecut perut 😭 kunci pintu tingkap pastu check byk kali. Risau ada yg lari 😂 sedangkan pengkalan kubor nak mai sini ada laa 18-20km. https://t.co/955CJEmVvE

— Athirah Aiman (@annisaathirahh) May 25, 2022

Scary beb. Sebelum ni nak masuk tak bai memang tak putus doa dalam hati harap takde pape berlaku. Sampai dekat jeti nampak tentera depa sambil pegang senapang, nak terkencing rasa. https://t.co/ZlsSfYPhz2

— aisha || vegas apologist (@aaishachan) May 25, 2022

Bengong la diorang ni , orang bertembak tembak korang usya dekat dekat , kena peluru sesat apa pun tak dapat https://t.co/jHuuDvkJMJ

Setakat ini, tiada maklumat yang diterima berhubung kejadian tersebut. Walau bagaimanapun, sumber pasukan keselamatan Thailand mengesahkan kejadian tembakan dam bom di Pekan Tak Bai.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Berpunca Daripada Bebanan Hutang, Lebih 280,000 Rakyat Malaysia Disahkan Bankrap Setakat Mac 2022

‘Selesa Macam Naik Kapal Terbang’ – Netizen Terpegun Dengan Fasiliti Bas Ekspres ‘Kayangan’ Ini


21 Tip Ini Mungkin Berguna Jika Anda Mahu Travel Ke Jepun

Nota Editor: 21 tip travel ke Jepun ini telah di ambil daripada perkongsian Kamal Zharif di Facebook beliau. Kamal merupakan pelajar jurusan Bahasa Jepun di sebuah universiti di Tokyo. Selain belajar di sini beliau turut menawarkan khidmat sebagai pemandu pelancong dan fotografer kepada para pelawat dari Malaysia.

Lori sampah di Jepun kurang berbau. Faktor kurang bebau ini adalah kerana sampah dibasuh dan dibersihkan seperti pinggan oleh penduduknya.

Kelebihan musim sejuk adalah tak banyak hujan. Dan bila ambil gambar pula suasana akan lebih cantik kerana warna langit yang membiru.

Biskut Meiji ini selamat untuk dimakan. Bahan shortening biskut ini adalah daripada bahan asas susu dan emulsifier daripada bahan asas tumbuhan.

4. Tempat main salji yang sesuai untuk Muslim

Kriteria utama untuk pilihan lokasi adalah senang untuk tunaikan solat

Ketika bermain ski, perlu pakai kasut ski yang ambil masa lama untuk pasang, perlu pakai seluar dan baju yang ambil masa lama untuk sarung.

Ketika bermain ski, sumber air panas (bukan air sejuk melampau) adalah jauh. Lagi bermasalah seandainya tiba-tiba terbatal wuduk.

Baca: 9 Lokasi Selesa Dan Sesuai Untuk Solat Jika Anda Travel Ke Jepun

Dalam bulatan merah, ia tertulis 100% susu

Waktu terbaik lihat gunung Fuji adalah sehari selepas hujan dan di musim sejuk

Di musim sejuk hanya Sapporo dan Hokkaido saja sebenarnya yang bersalji.

Salah satu rumah unik di Tokyo. Memandangkan tanah yang terhad di sini, rumah juga menjadi unik.

Menara Skytree ini menara tertinggi di dunia dan mampu serap 50% tenaga gempa bumi.

Perhentian bas hanyalah mempunyai sebuah kerusi, cuma bas selalunya menepati masa. Walaupun jauh dari stesen tren terdekat, bas juga menjadi pengangkutan penghubung bagi penduduk Jepun.

Bila pergi ke Jepun, seseorang akan dapat merasakan bahawa orang Jepun di kedai-kedai akan seperti cakap banyak.

Sebenarnya, mereka menggunakan bahasa Jepun tahap tinggi bagi menghormati pelanggan. Bahasa tahap tinggi bagi mereka adalah modal sosial supaya orang lebih suka.

Baca: 12 Perkara Yang Kita Boleh Belajar Daripada Budaya Jepun

Jam 4pm, tinggal lagi 1 jam sebelum magrib. Matahari sudah berada di ufuk rendah. Jadi apa kaitannya dengan pengunjung?

Di tempat sempit di antara dua jalan masih lagi dibina rumah yang bentuk seperti segitiga. Ini salah satu bagaimana orang Jepun menggunakan tanah yang ada supaya tidak terbazir.

Harga minyak tidak tetap. Ada tempat yang tinggi harganya, ada tempat yang murah.

Milk Baumkuchen boleh dibeli di Gyoumu Supermarket (業務スーパー). Boleh dimakan oleh muslim.

16. Kelebihan travel ke Jepun di musim sejuk

Bila datangnya musim sejuk, pengunjung boleh dapat ini

Seandainya melawat sungai, boleh nampak benteng dibina tinggi. Ia supaya bagi mengurangkan masalah seandainya ada tsunami ataupun banjir.

Berdekatan gunung Fuji, pengangkutan awam adalah terhad dan jadualnya tidak kerap. Ini memberikan sedikit isu seandainya membawa kanak-kanak dan golongan veteran. Seandainya lambat 1 minit, ia bermakna perlu tunggu bas ataupun keretapi yang berikutnya. Ini membuatkan pengurusan masa menjadi tidak fleksibel.

Bila naik tren di Jepun, biasanya akan banyak naik turun tangga. Lif ada  disediakan cuma ada masanya penggunaan tangga lebih praktikal dari lif.

Apps ini boleh terjemahkan tulisan Jepun dari gambar yang diambil. Hanya talakan sahaja kamera dan kemudian software akan membantu mengenal pasti huruf. Ia boleh digunakan tanpa ada sambungan internet. Boleh muat turun di  Yomiwa.net

Salji di Shirakawa-go (UNESCO World Heritage Site) boleh setebal ini.

Anda juga boleh dapatkan lebih banyak tips dengan mengikuti Instagram Kamal Zharif.

Baca lagi: Pasangan Ini Pilih Gunung Fuji Di Jepun Sebagai Lokasi Bulan Madu Dengan Cara Berbeza

LIKE dan FOLLOW Vocket di Facebook serta Instagram


Dapat Panggilan Daripada Gadis Idaman, Lihat ‘Prank’ Lelaki Ini Terhadap Rakannya

Siapa antara anda pernah ada crush? Kami yakin setiap daripada anda mesti pernah ada crush yang kononnya itulah jodoh idaman yang dicari. Bila tiba-tiba crush anda call, apa reaksi anda? Mungkin sama macam brother seorang ini. Sampai member pun dia sanggup tinggalkan sebab mahu jawab call daripada crush.

Bila crush telefon, dunia macam terhenti sekejap betul tak? Memang tidak ingat apa yang terjadi selepas itu sebab anda tengah bayangkan duduk atas pelamin dengan crush.

Waktu ini rakan anda pula mahu ambil kesempatan nak kenakan anda. Nasib baik prank cara menyegarkan, kalau tidak habis, Lisa yang kena maki dalam phone.

Wow, Spritzer ada air mineral berkarbonat! Paling best tidak ada gula dan bebas kalori. Spritzer Sparkling ini kalau anda minum boleh segarkan badan yang penat sebab rasa air ini memang unik. Jangan lupa cuba, confirm mahu lagi nanti.

Spritzer Sparkling boleh didapati di hampir semua premis perniagaan runcit di Malaysia. Untuk nak tahu update terkini tentang Spritzer Sparkling ini, anda boleh terus ke Facebook Spritzer.

P/S: Kalau hendak buat prank dekat rakan make sure jangan kejam sangat. Kalau hendak buat prank yang terbaik, gunalah Spritzer Sparkling ini sebab boleh spark the joy lagi.


Dapat Permintaan Ramai, FamilyMart Kembalikan Strawberry Sofuto Dengan Harga RM0.99

Setiap kali FamilyMart hadir dengan perisa baharu mesti ramai tidak sabar mahu mencuba. Difahamkan, FamilyMart kini kembalikan Strawberry Sofuto dalam menu mereka atas permintaan yang tinggi.

Akan tetapi, Strawberry Sofuto bukanlah menu kekal dan akan ada dalam waktu terhad sahaja. Menariknya, anda boleh dapatkan aiskrim tersebut dengan harga RM0.99 sahaja jika anda ahli FamilyMart manakala bukan ahli perlu membayar harga asal iaitu RM2.90.

Promosi RM0.99 ini hanya boleh ditebus di cawangan FamilyMart terpilih di Pulau Pinang, Kuala Lumpur dan Petaling Jaya. Cawangan tersebut adalah FamilyMart Karpal Singh, Autocity, Mid Valley, IOI City Mall, NU Sentral dan Paradigm Mall PJ.

Tunggu apa lagi? Jangan terlepas peluang keemasan ini untuk nikmati Strawberry Sofuto anda dengan harga promosi.

Tahukah anda bahawa McDonald’s baru sahaja perkenalkan Sea Salt McFlurry? Klik pautan di bawah untuk ketahui lebih lanjut.

Mula Dijual Hari Ini, Sea Salt McFlurry Oleh McDonald’s Ini Sedang ‘Trending’ Di Malaysia

Bagaimana Pemberian Roti Keju Di FamilyMart Buatkan Saya Faham Konsep Rezeki


Dapat Permintaan Ramai, Starbucks Kembalikan Menu Popular Smoked Butterscotch Latte

Setiap kali Starbucks perkenalkan menu baharu, pasti para peminat jenama minuman tersebut tidak akan lepaskan peluan untuk mencubanya. Kini, Starbucks telah bawa kembali minuman kegemaran ramai iaitu Smoked Butterscotch Latte.

Smoked Butterscotch Latte ini dihasilkan dengan menggunakan campuran espresso, sos smoked butterscotch dan diadun bersama steamed milk. Rasanya yang lemak berkrim, pahit-pahit lembut dan aroma smoked butterscotch itu pasti membangkitkan selera anda.

Minuman ini boleh dinikmati dengan tiga pilihan cara iaitu sejuk, panas dan juga frappucino. Bukan hanya itu, Starbucks juga memperkenalkan dua menu baharu iaitu Poached Pear Oolong dan Poached Pear Pure Matcha Latte.

Kedua-dua minuman ini mengetengahkan poached pear sebagai bahan utama minuman dan pastinya akan menyegarkan peminumnya. Sebelum terlupa, minuman ini hanya tersedia pada waktu terhad dan selagi stok masih ada.

#🍐fection in a cup with Poached Pear Pure Matcha Latte 💚  #starbucksmalaysia pic.twitter.com/PLDgVdZaTO

— Starbucks Malaysia (@StarbucksMY) January 6, 2022

Tidak hanya itu, Starbucks juga telah melancarkan merchandise bagi tahun 2022 sempena Tahun Harimau. Rekaan bagi koleksi kali ini lebih bold dan fierce kerana membawa elemen harimau.

Bagi anda yang gemar kumpul merchandise Starbucks, bolehlah dapatkan koleksi kali ini di kesemua cawangan Starbucks terdekat anda. Tunggu apa lagi?

Tahukah anda kenapa barista Starbucks sengaja eja nama anda dengan salah? Klik pautan di bawah untuk ketahui lanjut.

Mengapa Barista Starbucks Kerap ‘Tersalah’ Eja Nama Pada Cawan Pelanggan

Pernah Jatuh, Ini ‘Rahsia’ Dan Cara Starbucks Kembali Kuasai Pasaran Kopi Di Seluruh Dunia

Bagaimana Starbucks Bermula, Kisah Menarik Sebelum Francais Ini Berkembang Ke Seluruh Dunia


Dapat Sambutan Hangat, Pelitup Muka Neelofa Dan PU Riz Habis Terjual Dalam Masa 3 Jam

Neelofa dan suaminya, PU Riz telah melancarkan produk baharu menerusi syarikat yang diusahakan bersama iaitu Markaz Tijaari.

Untuk pengetahuan anda, pelitup muka atau dikenali sebagai NUNHA Mask telah dilancarkan secara rasmi semalam dan apa yang mengejutkan tidak sampai 3 jam dilancarkan kesemua pelitup muka habis dibeli peminat. Hal itu ditu dikhabarkan sendiri oleh PU Riz di Instagram miliknya.

A post shared by HARIS ISMAIL (@hrisbismail)

Difahamkan, sebanyak 220,000 helai pelitup muka terjual. NUNHA Mask ini hadir dengan dua jenis pelitup muka iaitu earloop dan headloop.

Malah, PU Riz mengatakan tidak menyangka bahawa pelitup muka keluaran syarikatnya akan mendapat sambutan yang memberansangkan daripada peminat. Tambahnya, mereka turut merancang untuk menambah beberapa koleksi warna untuk keluaran akan datang. Ada ke yang sempat membeli pelitup muka ini semalam?

Tahukah anda bahawa tudung keluaran Fazura juga habis terjual pada hari pelancaran? Klik pautan di bawah untuk ketahui lebih lanjut.

‘Sold Out’ Dalam Masa 2 Jam, Tudung Fazura Laris Diborong Peminat

Fipper Jawab Isu Selipar ‘Muslim Friendly’ Edisi Khas TheNoor

Dalam Tempoh Kurang 2 Jam Dilancarkan, Jersi Away 2021 Selangor FC ‘SOLD OUT’ Begitu Sahaja


Dapat ‘Selamatkan’ Pesalah Trafik, Polis Larang Orang Ramai Kongsi Maklumat SJR Di Aplikasi Waze

Pada hari ini Waze merupakan salah satu aplikasi ‘wajib’ dimuat turun pada telefon pintar masing-masing kerana ia sangat berguna memudahkan urusan navigasi ke sesuatu tempat. Bukan itu sahaja, pengguna juga boleh berkongsi apa-apa maklumat seperti kesesakan lalu lintas, kemalangan, jalan tutup dan pelbagai lagi secara live.

Bagaimanapun perkongsian maklumat sekatan jalan raya (SJR) atau kehadiran polis di aplikasi Waze boleh mengganggu penguatkuasaan terhadap golongan pemandu ingkar, kata Ketua Polis Kuala Lumpur, Datuk Azmi Abu Kassim.

Terang beliau, meskipun ada pandangan mengatakan perkongsian itu membuatkan pemandu lebih berhati-hati, ia menjadi ‘halangan’ dalam tindakan terhadap pemandu ingkar, petik Harian Metro.

“Orang ramai berpendapat dengan memaparkan keberadaan pihak polis, pemandu akan lebih cenderung untuk memandu dalam keadaan berhati-hati dan sentiasa mematuhi peraturan yang ditetapkan.

“Walaupun ia dilihat memberi manfaat kepada pemandu, namun dalam masa yang sama, ia menghalang penguatkuasaan terhadap pemandu yang ingkar terutamanya mereka yang memandu di bawah pengaruh alkohol dan kesalahan trafik lain,” katanya.

Beliau berkata demikian ketika berucap pada Program High Porfile Policing Ketua Polis Kuala Lumpur di Wonderland Park, di sini, semalam.

Sebelum ini tular mengenai penggunaan aplikasi Waze yang menunjukkan SJR dan Polis Kuala Lumpur menasihati orang ramai supaya memberi kerjasama dengan tidak berkongsi maklumat SJR yang diadakan atau kehadiran polis di dalam aplikasi itu.

Menurutnya, nasihat itu telah menimbulkan pelbagai reaksi dalam kalangan masyarakat.

“Pengguna jalan raya harus sedar bahaya dihadapi disebabkan oleh kecuaian pemandu yang memandu dalam keadaan mabuk, melanggar lampu isyarat, memandu melawan arus dan lain-lain lagi,” kata Datuk Azmi.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.